text:
Sunday, February 19, 2012
फागुन मौसम के श्रृंगार
फागुन मौसम के श्रृंगार
सगरे फगुआक गीत संग ढोल बजैया
घर मे पिया बिनु कनिया किलोल करैया
पावनि बीतल भरि साल के, तखनहिं फगुआ आबय
कहियो बोल फुटल नहि जिनकर, सेहो गीत सुनाबय
साँचे, फगुनक दिन अनमोल लगैया
घर मे पिया बिनु कनिया किलोल करैया
पूआ आओर पकवान बनाकऽ, सबकेँ खूब खुवेलहुँ
एखनहुँ आँखि लगल देहरी पर, मुदा अहाँ नहिं एलहुँ
खाय छी किछुओ तऽ मुँह मे ओल लगैया
घर मे पिया बिनु कनिया किलोल करैया
बिनु जोड़ी के फागुन फीका, हरेक साल चलि आबू
लोक-वेद आ हमरो संग मे, फगुआ खूब खेलाबू
पिया, सुमन अहाँ केँ बकलोल कहैयाt
घर मे पिया बिनु कनिया किलोल करैया
1 comment:


c: text/html

text: बैशाख ३१ गते,करिब २० वर्षबाद होबऽ लागल स्थानीय तहके निर्वाचनक विषयमे अनुगमनके लेल ३४ जिल्लाके मतदान केन्द्रमे पर्यवेक्षकसभ पहुँचलअछि ।विज्ञापन मार्फत छानलगेल ४९ सङ्घसंस्थाके आठ हजार एक सय ४९ पर्यवेक्षक उपत्यका सहितक ३४ जिल्लामे आय होबबला पहिल चरणके निर्वाचन पर्यवेक्षणके लेल सम्बन्धित स्थानमे पहुँचल निर्वाचन आयोग जनौलकअछि । आयोग दु चरणके निर्वाचनमे करिब ४९ हजार नौ सय ४७ पर्यवेक्षकसभ पर्यवेक्षण कर्वाक जनौलकअछि ।निर्वाचन आयोगक प्रवक्ता सूर्यप्रसाद शर्मा आयोग एकटा संस्थासँ खटल पर्यवेक्षकसभ एकटा जिल्लासँ अलग सेहो सब प्रदेशके हिमाल, पहाड आ तराईके करिब सय मतदान केन्द्रमे जायपर्वाक निर्देशन देलगेल बतौलनिअछि । निर्वाचन आयोग निर्वाचनके स्वच्छ आ निष्पक्ष बनाब पर्यवेक्षणके लेल १२ बुँदे काम कर्तव्य बनौलकअछि ।आचारसंहितामे मतदानसाथे सरोकार राखबला सम्बद्ध पक्षसाथे निर्वाचनसम्बन्धी विषयमे स्वतन्त्रतापूर्वक संवाद करके, पर्यवेक्षण आचारसंहिता अन्तर्गत रही निर्वाचन सम्बन्धी विषयमे स्पष्ट होबके, आयोग वा मातहतके अधिकारीसभसँ जारी कएने अधिकार क्षेत्रसम्बन्धी जानकारी लेबके, निर्वाचन प्रचार अभियान, मतदाताके निर्वाध आवतजावत, संवेदनशील निर्वाचन सामग्रीसभ (मतपेटिका, मतपत्र आदि) के ओसारपसार, मतदान प्रक्रिया, मतगणना, निर्वाचन परिणाम आ सञ्चारमाध्यममे पहुँच ईत्यादि बातके पर्यवेक्षण करके, निर्वाचन सम्बन्धी प्रक्रियाके विभिन्न चरणमे तोकलगेल अनुसार राजनीतिक दलसभके सहभागिता रहल÷नैरहल विषयमे जानकारी लेबपर्वाक बात उल्लेख कएलगेलअछि ।पर्यवेक्षक संस्था मतदान कार्य पूरा भेल १५ दिनभितर प्रारम्भिक प्रतिवेदन आ ३० दिनभितर अन्तिम प्रतिवेदन अनिवार्य रूपमे आयोगमे बुझाबपर्वाक रहलअछि ।

robotstxt: allowed

filter: keep


text:
वैशाली। छत्तीसगढ कs सुकमा में भेल नक्सली हमला में शहीद अभय के परिजन बिहार सरकार द्वारा देल गेल मुआवजाक' राशि लेबा सs इंकार कs देला। परिजनक' कहब छैन कि कोनो दुर्घटना या अैवध शराब पी क' मर वाला के सरकार 4 लाख रुपया दैत अछि। अभय तs देश के लेल शहीद भेलैथ एहन में हुनका परिजन के मात्र 5 लाख रुपया किया ?
परिजन एही बात सs सेहो नाराज छैथ कि सरकार शहीद के सम्मान तक नै कैल्क। जिला प्रशासन के तरफ सs महुआ एसडीओ चेक देबा परिजन लग़ आएल छलाह , जिनका परिजन चेक वापस क' देला। जाहि के बाद एसडीओ ख़ाली हाथ लउट गेला।
आहा सभ के बता दी कि बिहार के वैशली जिलाक' रह वाला अभय कुमार छत्तीसगढ़ में नक्सली हमला में शहीद भs गेल छलाह। हुनकर विवाह एक साल पाहिले भेल छल।


text:
पूष मास, जाड़ अपन चरम
सीमापर । लगातार पन्द्रह दिनसँ शितलहरी । गामक एकटा टूटल- फूटल खोपड़ीक असोरा ।
जाड़सँ बचैक हेतु असोराकेँ बाँकी दुनूकात बोड़ाक ओहाड़ । एकटा पुरान टूटल-फूटल चौकीपर
पुआरक ओछैन, ओहिपर करीब
सत्तैर बरखक बेमार असहाय कमलू । माए-बाबू
बड्ड सिनेहसँ ओकर नाम कमल रखने रहथि, मुदा अभाब आ गरीबीसँ संघर्ष करैत -करैत कमलसँ कमलूमे बदैल
गेल ।
गरीबी आ बुढ़ापा ओहिपर
बीमारीसँ सताएल जीर्ण-शीर्ण शरीर, अभाबक कारण अप्पन बएससँ दस बरखक बेसीएक लगैत । उपरसँ जाड़क
एहन हाल । जाड़सँ कपैत लगातार खोंखी करैत । खाँसैत-खाँसैत कखनो बिचमे राहत भेटै छै
तँ मुहसँ, कहु तँ करेजासँ
दर्दक थकान संगे दुख मिलल आह ओकर मुहसँ निकलैत । ओहि आहसँ किन्चीत एक बेर पाथरो
पिघैल जाए, मुदा कमलूक आह
सुनै बला ओकर दर्दकेँ बुझै बला ओहिठाम कियोक नहि । नै कियो देखभाल करै बला आ नै
कियो पुछै बला । मुदा कमलूक आह आ खोंखीकेँ शाइद एहि बातक ज्ञान नहि, तैँ तँ ओ रुकैक
नाम नहि लए रहल छलै । खोंखी आओर बेसी असहनीय आ विभत्स्यए भेलजा रहल छलै ।।
खोंखीक बेगकेँ सम्हारैमे
असमर्थ, कमलू एकाएक अपन
सम्पूर्ण बलकेँ एकठ्ठा करैत अपन दुनू हाथसँ छातीकेँ कैस कए दबाबैत बैस रहल, कि तहने ओकरा
पानिक तलब महसुश भेलै । आ ओकर मुहसँ अनायास निकैल परलै -"पानि -पानि "
मुदा ! अभागा कमलू !
असहाय कमलू ! ओहिठाम ओकर बास्ते एक घूँट पानि दै बला कियोक नहि । ई बिचार कमलूकेँ मोनमे अबैत देरी ओकर मुँहपर दर्द
भरल व्यंगक एकटा मुस्की चमैक गेलैक । जेना ओ अपन वाक्यपर पचता रहल हुए । अपन
दर्दकेँ ठोरपर अनि दाँतसँ कटैत, लाठीक सहारा लैत चौकीक निच्चा राखाल पानिक लोटा लेबक लेल
झुकल । बहुत संघर्सकेँ बाद लोटा उठाबैत जल्दी-जल्दी दू घोंट पानि अपन हलकमे उतारि
लेलक । परञ्च पानि पीबैक बाद ओकरा लग एतेक बल नहि रहलै जे ओ लोटाकेँ फेरसँ नीँचा राखि
सकै । लोटा ओकर हाथसँ छूति कए गुरैक गेलैक । लोटाक बचल पानि चारू कात नीच्चाँ बहि
कए मानु कमलूक तकदीर आ एकाकीपर ठहाका लगाकए हँसैत होए ।
कमलु सेहो अपने खाली लोटा
जकाँ चौकीपर पसैर जाइत अछि । परला बाद ओकर दहिना हाथ ओकर दुनू आँखिकेँ झैंप दै छैक
। जेना अपन आँखिकेँ झाँपिक नोर नुकाबैक प्रयास कए रहल हुए । मुदा निर्लज्य नोर छैक
की रुकैक केँ नामे नहि लए रहल छैक । आ ई नोर छैक, ओकर बुढ़ाड़ीकेँ ?
ओकर बीमारीकेँ ?
ओकर भूख-प्यासकेँ ?
नहि नहि नहि ।
तँ ई नोर किएक ?
केकरा लेल ?
ई नोर छैक ओकर मनोरथक
हत्याकेँ । ई नोर छैक ओकर छिरयाइत सपनाकेँ, जेकरा की ओ अपन सोनीतसँ पटेने रहए ।
ओकर नोर छैक की रुकैक नाम
नहि लए रहल छैक । मुदा मोन स्वप्नील दुनियाँक इन्द्रधनुषी अतीतमे हिलकोर मारै लगलै
।
जखन ओ उनैस बीस बरखक जबान
सुन्नर युबक रहए । माए बड्ड मनोरथसँ ओकर ब्याह रचेने रहथिन । बाबू तँ कखन एहि
दुनियाँसँ गेलखिन ओकरा मोनो नहि । बाबूक सभटा भार माए उठेलखिन । केखनो ओकरा बाबूक
कमी नहि होबए देलखिन । ब्याह भेलै । घरमे एकता सुधड़ कनियाँ एलखिन । समय खुशी-खुशी
बीतै लगलै । मुदा ब्याहक पाँच बर्ख बादो ओकर घर नेनाक जन्म नहि भेलै । कमलू दुनू
व्यक्तिक तँ जे हाल, ओकर माएकेँ तँ
नेनाक अभाबमे दिन काटब मुश्किल भए गेलनि । फेर शुरू भेल कोबला-पातिरक दौड़ । माँ
भगवतीक मंदिरमे पातैर राखल गेल । भगवान सत्यनारायणक कथाक कोबला राखल गेल । भगवतीक
इच्छासँ ओहो दिन आएल । कमलूक कनियाँ गर्भवती भेली आ नियत समयपर एकटा सुन्नर बालकक
जन्म भेलै । सून घरमे बसन्तक आगमन भए गेलै । कमलु माएक तँ खुशीक मारे धरतीपर पएर
नहि टिकैत छलनि । छठिहार दिन समूचा गाम माछ भात खूएल गेल । सत्यनारायण भगवानक कथा
कराएल गेल । माँ भगवती घरमे पातैर देल गेल । बच्चाक नाम राखल गेल, राज ! राज कमल ।
सम्पूर्ण वातावरण खुशीसँ गमकए लागल । जे आबए कमलूकेँ बधाइ दइत । आखिर दे किएक नहि ? सात बर्खक बाद जे
बाप बनल रहए ।
माँ भगवतीक माया जखन नहि
देबक रहनि नहि देलखिन । देबए लगलखिन तँ एककेँ बाद एकटा, कमलू चारिटा
पुत्रक पिता बनल । घर गृहस्थी खुशी-खुशी चलए लगलै । एहि बीच कमलूक नोकरी सेहो लागि
गेलै । आर्थिक चिन्ताक समाधान सेहो भए गेलै । चारू बेटाकेँ यथासामर्थ नीकसँ शिक्षा
दिएलक । समयकेँ काल चक्रमे,
कमलूक माए अपन
जीवनक सम्पूर्ण सुख भोगि स्वर्ग चलि गेली ।
देखतए-देखतए कमलूक चारू
पुत्र युवा भेल । ओकरो सभहक घर बसबक समय आबि गेल । नीक लोक-बेद देख कए चारू बेटाक
ब्याह केलक । कमलुक घर पोता-पोतीसँ भरि गेल । भरल-पुरल घर देखब शाइद नीयतिकेँ
मंजूर नहि । अथबा कमलूक भागमे एहिसँ आगाँक सुख भोगब नहि लिखल रहै । आथिक युग आ
परिबारक बोझसँ लदल, कमलूक चारू बेटा
एक एक कए रोजी रोजगारक खोजमे ओकरा लगसँ दूर होति गेलै । चारू बेटा अपन-अपन परिबारक
संगे शहरमे बसि गेल । रहि गेल कमलू आ ओकर संग देबैक लेल ओकर अर्धांगिनी, पत्नी ओकर चारू
पुत्रक माए । जेना-तेना दुनू प्राणीक जीवन चलैत रहए । परञ्च केखन तक ? जेना भोरक बाद
साँझ होइत छैक, प्रतेक शुरुआतक
अन्त होइत छैक, ओनाहिते प्रतेक
जीवनक मृत्यु । कमलूक कनियाँ सेहो जीवनसँ लडैत लडैत कमलुक संग नै दए पेली आ एक दिन
कमलूकेँ छोरि स्वर्ग लोक चलि गेली । आब कमलु निदान्त असगर रहि गेल ।
आधा तँ कमलु ओहि दिन मरि
गेल । बाँकी जीवन जे शेष रहै ओहिसँ निकैल कए अपन अतीतमे हरा गेल छल । मुदा नै जनि
कखन ओ अपन अतीतक दुनियाँसँ नीकैल गेल रहए । अथबा कखन निकालि देल गेल रहए, बिधाताक हाथसँ ।
नोर सुखा कए ओकर गालपर पपड़ी जैम गेल रहै । दुनू आँखि खुजल । ओहे खुजल आँखिसँ अपन
अतीतकेँ निहाईर रहल छल, कमलू । आओर ओहे
खुजल आँखि आब शाइद केकरो बाट देख रहल छैक । शाइद अपन बेटा सभक ।
अगिला भोरे, गामक किछु लोक
एकटा अर्थीकेँ उठेने जा रहल छलै ।
"राम नाम सत्य छै, सभक इहे गत छै ।"
"राम नाम सत्य छै, सभक इहे गत छै ।"
रस्तामे एककात ठार एकटा
शहरी युबक, जेकी अर्थी देख
कए रुकि गेल रहए । लग एला बाद ओहिमे सँ केकरोसँ पूछैत छै - "के छथि भाई
"
ओकर उत्तरमे गामक एकटा
लोक बजैत छथि, जे की ओहि शहरी
युबककेँ नहि चिन्हैत छथि - "छथि कतए, कहियौंह छलथि । छलथि हमरे गामक एकता अभागल, चारि-चारिटा
बेटाक बाप रहितो, असगर । बेचारा !
अभाब एवं बेमारीसँ असगरे लडैत-लडैत मरि गेला । आब मुखाग्नीयो देबैक हेतु अप्पन
कियोक नहि, सभ अपने-अपनेमे
व्यस्त । कमलू नाम छलनि हिनकर ।"
"कमलू"
कमलू नाम सुनैत देरी ओ
शहरी युबक जोर-जोरसँ दहाड़ि मारि-मारि कए कनए लागल । ओकर कनैक कोनो पार नहि । ओकर
करून रुदनमे एतेक दर्द रहै कि ओकरासँ सभकेँ सहानुभूति भए गेलै ।
"किए भाई अपने किएक एतेक कानै लगलौं ।"
"अरे ! हम अभागल नहि कानब तँ आओर के कानत
।" ई कहैत ओ अपन जेबीसँ एकटा टेलीग्राम निकाइल कए देखेलकै जे कोनो ग्रामीण
द्वारा कमलूक बेटा राजकमलकेँ कमलूक बीमारीक खबर लेल लिखल गेल रहै ।
*****
जगदानन्द झा 'मनु'
मो० 09212461006


text:
कोसी के एहि गाम सभमे चिकित्सक केर कमी लोग सभके खासा परेशान करैत अछि। औरही, बनैनियां, बलथरबा, कटैया, भुलिया, ढोली, झखराही, सियानी, कबियाही, कड़हरी, बाजदारी, लौकहा-पलार, कोढ़ली पलार, उग्रीपट्टी आदि गामक इए स्थिति अछि। ऐता सुरक्षित प्रसव केर बात करब बैमानी कहल जायत।
तटबंध के बीच बसल एहि सभ गाममे नहिये तेँ कुनु अस्पताल अछि आर नहिये कुनु चिकित्सक एहिठाम आबैत अछि। पोलियो ड्रॉप पियेबाक अलावा एहि इलाका के बच्चा सभके डीपीटी, खसरा आदि के टीका सेहो नहि पड़ैत अछि। इलाका मे एखनहुँ आधा से बेसी लोग अंधविश्वास मे फसल अछि। कुनु बच्चा केर बीमार होबा पर, सर्पदंश केर घटना या फेर कुनु आन रोग सभसे ग्रसित होयबा पर लोग पहिने ओझा-गुनी लग जायत छैथ।
राहत नहि भेटला पर ग्रामीण चिकित्सक सभक सहारा लैत छैथ। एकर बादो यदि बीमारी ठीक नहि होयत अछि तेँ मरीज क' कंहा या खाट पर लादिके अस्पताल पहुचाओल जायत अछि। इलाका के मो. कलीम व राम प्रसाद मंडल कहला कि सामान्य दिन मे लोग कुनु तरह अस्पताल तक पहुंच जायत अछि मुदा बारिश केर मौसम मे परेशानी बहुत बैढ़ जायत अछि।
पहिने मरीज के कंहा पर लादिके घाट पर लाओल जायत अछि आर बाद मे नाह केर इंतजाम कायल जायत अछि। ऐहिक कुनु गारंटी नहि कि नाह भेटबे करत। अगर समय पर नाह नहि भेटल तेँ ऐना मे मरीजक हालात आर बिगैर जायत अछि। फेर बस ऊपरवाला केर सहारा होयत अछि।
ग्रामीण सभक कहब अछि कि इलाका के भौगोलिक स्थिति सेहो एहेन अछि कि चुनाव के दिनक बाद कुनु राजनेता एम्हर झांकब सेहो मुनासिब नहि बुझैत अछि। सुपौल के सिविल सर्जन डॉ. रामेश्र्वर साफी एहि संबंध मे पुछल गेला पर कहला कि एहि इलाका मे अस्पतालक लेल एखन धरी कुनु आवेदन प्राप्त नहि भेल अछि, जाहि आधार पर सरकार क' लिखल जे सके। चिकित्सक सभक ड्यूटी अस्पताल स्तर पर लगाओल जायत अछि। ओता अस्पताल नहि अछि तेँ चिकित्सक कोना पहुँचत।


text:
शनिवार, 20 जून 2015
शुक्रवार, 19 जून 2015
दरभंगा में इंटरनेशनल एअरपोर्ट के लिए
आप सभी दोस्तों से आग्रह है की... नेचे दिए लिंक पे जा के दरभंगा में इंटरनेशनल एअरपोर्ट के लिए... ये पत्र ज्यादा से जयादा कॉपी पेस्ट करे...
http://pmindia.gov.in/en/
interact-with-honble-pm/
आदरनीय
प्रधानमंत्री महोदय
भारत सरकार
मैं आपका ध्यान बिहार के दरभंगा जिले से इंटरनेशनल हवाई सेवा शुरू करने की ओर दिलाना चाहुँगा। दरभंगा ना सिर्फ मिथिला की हृदयस्थली है, बल्कि पर्यटन के लिए भी जानी जाती हैं, बलिराजगड जो की 2500 साल से भी ज्यादा पुरानी सभ्यता है, अहल्या स्थान जो की रामायण काल से सम्बंधित है, से ले कर महलों, शक्ति स्थल और दिल्ली के लाल किले जैसे खुबसूरत किले से सुसज्जित हैं ये शहर।
दरभंगा ना सिर्फ मिथिला की हृदयस्थली है, साथ ही यह नेपाल के लिए भी महत्वपूर्ण केन्द्र है। मेडिकल सुविधा के लिए नेपाल के कुछ जिले दरभंगा पर ही निर्भर है। आज जब राजेंद्र पुल और गांधी सेतु की जर्जर स्थिति से कभी भी राजधानी पटना का उत्तर बिहार से संपर्क टूट सकता है। आज जब आम लोगों के लिए पटना में हवाई जहाज से उतर कर उत्तर बिहार जाना सिरदर्द बन चुका है। ऐसे में बिहार में एयरपोर्ट की आवश्यकता को समझा जा सकता है, लेकिन सवाल है कि पटना एयरपोर्ट पर उतरनेवाले 60 फीसदी लोगों के दर्द को कौन समझेगा। दरभंगा से हवाई सेवा शुरू होने से ना इस शहर का विकास होगा,बल्कि पर्यटन और रोजगार के नए अवसर पैदा होगे।दरभंगा में उत्तर बिहार का सबसे बड़ा मेडिकल कॉलेज है, साथ ही जल्द यहाँ से विदेश जाने वाले लोगों की संख्या को देखते हुए केन्द्र सरकार पासपोर्ट मिनी सेवा केन्द्र भी खोलने वाली है।
दरभंगा शिक्षा का भी बहुत बड़ा केन्द्र है, यहां इग्नू का रिजनल सेंटर के साथ यहा बिहार की एक मात्र संस्कृत यूनिवर्सिटी और मिथिला यूनिवर्सिटी है। साथ ही बालिकाओं के लिए एक विशेष वूमेन इंजिनियरिंग कालेज भी है।
दरभंगा का एविएशन इतिहास बहुत पुराना है, भारत का पहला निजी कार्गो विमान दरभंगा एविएशन ने ही खरीदा था और वो देश का पहला एयर कार्गो सर्विस प्रोवाइडर था। 1962 की लडाई में दरभंगा एविएशन के कार्गो विमान ने वायुसेना की बहुत मदद की थी। पूर्णिया एयरपोर्ट भी उसी कंपनी की संपत्ति रही है।
दरभंगा एविएशन दरभंगा का विमानन इतिहास दरअसल बिहार का विमानन इतिहास है। कुछ अर्थों में यह भारत का विमानन इतिहास है। भारत में कांग्रो सेवा प्रदान करने की बात हो या फिर देश का पहला लग्जरी विमान का इतिहास हो, यहां तक की आजाद भारत के प्रथम प्रधानमंत्री के सरकारी विमान की बात हो, दरभंगा और उसके विमान के योगदान का उल्लेख के बिना इनका इतिहास लिखना संभव नहीं है।
दरभंगा के विमानन इतिहास की शुरुआत महाराजा रामेश्वर सिंह के कालखंड में ही होती है। दरभंगा का पहला विमान एफ-4440 था। जो 1917 में प्रथम विश्वयुद्ध के दौरान भारतीय सैनिकों के लिए खरीदा गया था। यह एक संयोग ही है कि दरभंगा का पहला विमान जहां भारतीय फौज के लिए खरदा गया था, वही दरभंगा आखिरी विमान भी भारतीय वायुसेना को ही उपहार स्वरूप दिया गया। एक इंजनवाले इस विमान में दो लोगों के बैठने की सुविधा थी। वैसे दरभंगा में उतरनेवाला पहला विमान दरभंगा के महाराजा का नहीं, बल्कि दरभंगा के कारोबारी अग्रवाल परिवार का हेलिकॉटर था। अग्रवाल परिवार ने यह विमान 1930 में खरीदा था। 1932 में वासराय के दरभंगा आगमन से पहले दरभंगा महाराज ने भी अपने लिए एक विमान खरीदा।
आशा है आप मिथिला के लोगो का दर्द समझेंगे और जल्द से जल्द दरभंगा इंटरनेशनल एअरपोर्ट के लिए कार्य प्रारंभ करेंगे।
https://www.youtube.com/watch?v=FP_hOcQqlGc
http://pmindia.gov.in/en/
interact-with-honble-pm/
आदरनीय
प्रधानमंत्री महोदय
भारत सरकार
मैं आपका ध्यान बिहार के दरभंगा जिले से इंटरनेशनल हवाई सेवा शुरू करने की ओर दिलाना चाहुँगा। दरभंगा ना सिर्फ मिथिला की हृदयस्थली है, बल्कि पर्यटन के लिए भी जानी जाती हैं, बलिराजगड जो की 2500 साल से भी ज्यादा पुरानी सभ्यता है, अहल्या स्थान जो की रामायण काल से सम्बंधित है, से ले कर महलों, शक्ति स्थल और दिल्ली के लाल किले जैसे खुबसूरत किले से सुसज्जित हैं ये शहर।
दरभंगा ना सिर्फ मिथिला की हृदयस्थली है, साथ ही यह नेपाल के लिए भी महत्वपूर्ण केन्द्र है। मेडिकल सुविधा के लिए नेपाल के कुछ जिले दरभंगा पर ही निर्भर है। आज जब राजेंद्र पुल और गांधी सेतु की जर्जर स्थिति से कभी भी राजधानी पटना का उत्तर बिहार से संपर्क टूट सकता है। आज जब आम लोगों के लिए पटना में हवाई जहाज से उतर कर उत्तर बिहार जाना सिरदर्द बन चुका है। ऐसे में बिहार में एयरपोर्ट की आवश्यकता को समझा जा सकता है, लेकिन सवाल है कि पटना एयरपोर्ट पर उतरनेवाले 60 फीसदी लोगों के दर्द को कौन समझेगा। दरभंगा से हवाई सेवा शुरू होने से ना इस शहर का विकास होगा,बल्कि पर्यटन और रोजगार के नए अवसर पैदा होगे।दरभंगा में उत्तर बिहार का सबसे बड़ा मेडिकल कॉलेज है, साथ ही जल्द यहाँ से विदेश जाने वाले लोगों की संख्या को देखते हुए केन्द्र सरकार पासपोर्ट मिनी सेवा केन्द्र भी खोलने वाली है।
दरभंगा शिक्षा का भी बहुत बड़ा केन्द्र है, यहां इग्नू का रिजनल सेंटर के साथ यहा बिहार की एक मात्र संस्कृत यूनिवर्सिटी और मिथिला यूनिवर्सिटी है। साथ ही बालिकाओं के लिए एक विशेष वूमेन इंजिनियरिंग कालेज भी है।
दरभंगा का एविएशन इतिहास बहुत पुराना है, भारत का पहला निजी कार्गो विमान दरभंगा एविएशन ने ही खरीदा था और वो देश का पहला एयर कार्गो सर्विस प्रोवाइडर था। 1962 की लडाई में दरभंगा एविएशन के कार्गो विमान ने वायुसेना की बहुत मदद की थी। पूर्णिया एयरपोर्ट भी उसी कंपनी की संपत्ति रही है।
दरभंगा एविएशन दरभंगा का विमानन इतिहास दरअसल बिहार का विमानन इतिहास है। कुछ अर्थों में यह भारत का विमानन इतिहास है। भारत में कांग्रो सेवा प्रदान करने की बात हो या फिर देश का पहला लग्जरी विमान का इतिहास हो, यहां तक की आजाद भारत के प्रथम प्रधानमंत्री के सरकारी विमान की बात हो, दरभंगा और उसके विमान के योगदान का उल्लेख के बिना इनका इतिहास लिखना संभव नहीं है।
दरभंगा के विमानन इतिहास की शुरुआत महाराजा रामेश्वर सिंह के कालखंड में ही होती है। दरभंगा का पहला विमान एफ-4440 था। जो 1917 में प्रथम विश्वयुद्ध के दौरान भारतीय सैनिकों के लिए खरीदा गया था। यह एक संयोग ही है कि दरभंगा का पहला विमान जहां भारतीय फौज के लिए खरदा गया था, वही दरभंगा आखिरी विमान भी भारतीय वायुसेना को ही उपहार स्वरूप दिया गया। एक इंजनवाले इस विमान में दो लोगों के बैठने की सुविधा थी। वैसे दरभंगा में उतरनेवाला पहला विमान दरभंगा के महाराजा का नहीं, बल्कि दरभंगा के कारोबारी अग्रवाल परिवार का हेलिकॉटर था। अग्रवाल परिवार ने यह विमान 1930 में खरीदा था। 1932 में वासराय के दरभंगा आगमन से पहले दरभंगा महाराज ने भी अपने लिए एक विमान खरीदा।
आशा है आप मिथिला के लोगो का दर्द समझेंगे और जल्द से जल्द दरभंगा इंटरनेशनल एअरपोर्ट के लिए कार्य प्रारंभ करेंगे।
https://www.youtube.com/watch?v=FP_hOcQqlGc
शनिवार, 6 जून 2015
सभा गाछी (सौराठ सभा )
मधुबनी सअ मात्र 6 किलोमीटर दूर "सौराठ" गाँव् में प्रत्येक वर्ष ज्येष्ठ-आषाढ़ के महीना में मैथिल ब्राम्हण विवाह योग्य युवक के चयन के लेल वैवाहिक सभा के आयोजन होइत अछि जे "सभा गाछी " के नाम सअ विश्व प्रसिद्ध अछि !
आई काइल के युवक के लेल इ हँसी के गप्प भअ सकैत अछि ,लेकिन अहि बात के प्रबल संभावना छैक जे हुनकर पिता और बाबा के विवाह "सौराठ सभा " सअ भेल होइक ! अहि सभा में कन्या पक्ष के लोक उचित वर के तलाश में सभा में आयल वर और हुनकर परिवार सअ पूरा जानकारी लैत छैथ और विवाह के निर्णय लैत छैथ !
1310 ईस्वी में मिथिला नरेश हरि सिंह द्वारा दान के 22 बीघा जमीन जाहि पर आम , बरगद , पीपर के गाछ छल, 'सभा गाछी' शुरू भेल ! किछ वर्ष पहिने तक अहि महान सभा के बहुत सम्मान प्राप्त छल ! अहि सभा के लोकप्रियता के अनुमान अहि बात सअ लगायल जा सकय छै की 1971 में लगभग डेढ़ लाख लोग अहि सभा में आयल छलाह जे 1991 में पचास हज़ार और आब मात्र किछ सौ या हज़ार में रहि गेल अछि !कहल जाइत छैक कि जाहि साल सवा लाख लोक आबि जाइत छलैथ, अतिप्राचीन पीपर के गाछ के पात सूखि जाइत छल ! अहि ठाम के अन्य महत्वपूर्ण व्यवस्था "पंजीकरण" के अछि ! विवाह के लेल योग्य वर के चयन के बाद पञ्जीकार वर और वधु कुल के पांच और वर कुल के सात पुश्त के आपस में सम्बन्ध के जांच परताल करैत छैथ और वंशगत लेखाजोखा के बाद "सिद्धांत" लिख कअ दैत छैथ जे क़ानूनी रूप सअ विवाह के स्वीकृति मानल जाइत छैक और अहि व्यवस्था के अदालत में मान्यता प्राप्त छैक !
तेजी सअ विलुप्त होइत अहि सभा गाछी के लोकप्रियता में कमी के लेल कोनो एक कारण नहीं भअ सकैत अछि लेकिन 'दहेज़ के अत्यधिक मांग', संपन्न और अत्यधिक पढ़ल वर्ग के परिवार के गाछी के प्रति उदासीनता , प्रशासन द्वारा सुविधा में कमी , जमीन के अतिक्रमण और आजुक युवा वर्ग के अहि सभा के प्रति नकारात्मक सोच मुख्या कारण में सअ एक अछि ! मिथिला के अहि महान संस्कृति और सम्मानित व्यवस्था के आब इ स्थिति भअ गेल अछि कि आब इ मानल जा रहल अछि कि जेकरा कतहु विवाह तय नहि होइत छैक ओ सभा गाछी आबैत छैथ !
यदि अहा फेस बुक यूजर छी त जौनि करू -
https://www.facebook.com/groups/dahejmuktmithila/
मंगलवार, 2 जून 2015
मिथिला स्टूडेंट यूनियनक - पांच दिवसीय स्मार्ट मिथिला सिटी आन्दोलन : पोआरक धधरा या जंगलक आगि ?
मिथिला स्टूडेंट यूनियन 10 मईक, दिल्लीमे आ 28 मईसं एक मई 2015 तक मिथिलामे अपन अभियान चलाक, ई साबित कएलक अछि जे एकर कार्यकर्ता असुविधा आ बाधासं नहि डेराइत छथि आ संगठन अपन उद्देश्यक लेल समर्पित अछि। स्थानीय लोक,क संग अभियानक हेतु कतेक भेट,त नहि भेट,त तकर चिंता नहि क, क, अपन तय कार्यक्रमक अनुसार अपन सीमित साधनसं मिसू जनजागरूकताक एक व्यापक लक्ष्य हासिल कएलक अछि।
ई सफलता छोट नहि आंकल जेबाक चाही। मुदा एकरा संग संग आगामी बिहार विधानसभा चुनावके ध्यानमे रखैत वस्तुस्थितिक एकटा तटस्थ आकलन हमरा आवश्यक लगैए आ किछु विचार मैथिल समाजक प्रबुद्ध लोकक विचारक लेल प्रस्तुत अछि।
मिसूक एहि स्मार्ट सिटी अभियानमे सहरजमीन पर मिथिलामे कतेक लोक संग देलनि ? कते लोक तक मिसू कार्यकर्ता पहुंच बना सकलाह ? कतेक नव लोक मिसूक संग जुड़लाह एकर विवरण संगठनसं जुड़ल लोके द, सकैत छथि।
संगहि जतेक धन एहि पर खर्च भेल , युवा शक्तिक जतेक ऊर्जा एहिमे लागल ओहि अनुपातमे परिणाम कतेक प्राप्त भेल ताहू पर विचार आवश्यक अछि। मिसू कार्यकर्ता द्वारा फेसबुक पर देल समाचार आ फोटोसं बुझल जा सकैत अछि जे कतेक विपरीत परिस्थितिमे ई अभियान संपन्न भेल अछि।
मिथिलामे पैर रोपबाक लेल नगर दरभंगामे एकटा ठीया तय क, लेबाक बात त, दूर अछि प्रशासन द्वारा एहि दलक विरुद्ध जारी अघोषित फरमानक बाद ने त, कोनो होटल आ ने कोनो लॉज वा ने केओ दरभंगिया मैथिल अपन दलान, खरिहान वा आंगन तक मिसू कार्यकर्ता दलक लेल राति बितयबाक लेल उपलब्ध करा सकल। जे नवका तूरक लोक मिसू संग कार्यकर्ता रूपमे जुड़ल देखा रहल छथि ओ कहिया तक एहिना निःस्वार्थ लोक कल्याणक भावनासं जुड़ल रहताह सेहो एकटा विराट प्रश्न अछि।
मूल समस्या मिथिलाक माटि पानि आ बसातमे छैक। मिथिलाक लोक जं अपन अस्मितक लेल सचेष्ट नहि छथि त, दोख ककर से ताकाहेरी आवश्यक अछि।
एहि पोस्टक माध्यमसं कतेक लोक हमरासं सहमत होयब आ कतेक असहमत सवाल ई नहि अछि सवाल ई अछि जे सीमित साधनमे पैघ लक्ष्य कोना हासिल कएल जा सकैत अछि ताहि पर हमरा लग या अहां लग या कोनो मैथिल संगठन लग की योजना अछि ? के अहि योजना पर आगां चलबाक लेल तैयार अछि ? एहि योजनाक सफलता दर आ भविष्य की छैक ?
मिथिला राज्य आजुक तिथिमे बहुत दूरक बस एकटा भावुक परिकल्पना अछि जकरा उपलब्ध परिस्थितिमे जमीन पर उतारनाइ हम संभव नहि मानैत छी। एकर मतलब ई नहि जे हम मिथिला राज्यक विरोधी छी। मिथिला राज्यक समर्थक होइतो उपलब्ध परिस्थिति आ संसाधनके देखैत मिथिला राज्यक सपना एकटा विलासवादी सपनासं बेसी आर किछु हमरा नहि देखाइत अछि।
आ हमरा सन मजूर जे दिन राति खटिक, जे थोड़ बहुत कमाइत अछि ओ एकटा विलासितापूर्ण सपना पर अपन साधन आ समय नहि लगा सकैत अछि। मिथिला राज्य आन्दोलनक सत्तरि बर्खसं बेसीक इतिहास एखनि धरि एहि लक्ष्यके एकटा विलासपूर्ण सपनासं बेसी आर किछु नहि साबित क, सकल अछि।
अलग अलग समय पर अलग अलग पात्र एहि मांगके सामने राखि आगां बढ़लाह अछि। एहिमेसं किछु खायल पीयल अघायल अगुआ छलाह जे अपन आजीविका सुनिश्चित कएलाक बाद पार्ट टाइम मिथिला राज्यक मांगमे वा मिथिलक उत्थान मे लागल छलाह वा छथि।
किछु लोक एहि मांगके चतुराइसं आगां बढ़ाक, अपन आ अपन हितमितक आजीविकाक साधन बना संतुष्ट भ, गेलाह
...... किछु एहनो जे एहि सपनाक लेल बिना व्यावाहारिक रास्ता अपनोअने अपन जथा जमीन आ डीह डाबर बेचिक अपन परिजनक नजरिमे असफल आ अयोग्य साबित भेलाह।
एखनो जे मिथिला राज्यक मांगमे लागल छथि या स्मार्ट सिटीक अभियानमे लागल छथि हुनक सफलताक उम्मीद पछिला इतिहासके देखैत हमरा नहि देखाइयै।
जे अतीतमे नहि भेल ओ भविष्यमे नहि होयत हम ताहि सोचक लोक नहि। हम आशावादी छी आ मानैत छी जे सुनियोजित रूपसं छोट-छोट लक्ष्य तय क, क, पैघ लक्ष्य हासिल कएल जा सकैत अछि। छोट- छोट लक्ष्य पूरा भेलासं जखन अतिरिक्त संसाधन विकसित होयत तखन ऐहि विशाल संसाधन सं पैघ लक्ष्य सेहो प्राप्त कैल जा सकैत अछि।
हमरा सबमेसं केओ भगीरथ नहि जे सोझे गंगा धरती पर उतारि लेथि आ अपन पितरके जल पहुंचा इतिहासमे अपन नाम छोड़ि जाथि। ने किनको पितामह एतेक संपत्ति छोड़ि गेल छथि जे अपन समाजक लेल एकटा पोखरिए खुनवा देथि। अखबार निकालनाई आ पत्रिका निकालनाई तक आइयो लाभप्रद नहि बनि सकल अछि।
एकर मतलब ई नहि जे मैथिल उद्योगपति आजुक तारीखमे नहि छथि। लखपति मैथिलक क संख्या देशभरिमे नहि करोड़ तं लाख मे निश्चित रूपसं अछि। करोड़पति मैथिल हजारक संख्यामे हमर जानकारीमे छथि । किछु अरबपति मैथिल सेहो छथि। मुदा एहिमेसं कतेक मैथिल, मिथिला आ मैथिलीक नाम पर कारोबार या व्यवसायमे अपन संपत्ति लगयताह आ साधन अभिरूचि देखओलाक बाद अपन लागत वापस निकालि सकताह तकर गारंटी ककरो लग नहि अछि।
एकर मूल कारण अछि जे मिथिलामे वा मिथिलासं बाहर कोनो मैथिल द्वारा एक समग्र रचनात्मक सोचक संग नव निर्माणक संभावना पर काज नहि भेल अछि। एहन रचनात्मक सोच जाहिसं जुड़ैवला हर पक्षके लाभ होइक।
मिथिलाक एहन आन्दोलनी जे अपन धीयापुताके अंग्रेजी पढ़ौलनि हुनक आह्वान पर जे केओ अतीतमे मैथिली पढ़लाह से अपन फैसला पर पछताइत आई आसानीसं भेटताह। एहन पार्ट टाइमर आन्दोलनी जे अपन रोजगारके सुरक्षित रखैत अपन नेतृत्व रिटायरमेंट के बादो ओही रूपमे जारी रखबाक लेल सन्नध छथि या रहताह हुनका संग बस ओतेक लोक भविष्यमे रहतनि जेकर पालन पोषण करबाक सामर्थ्य आन्दोलनीके रहतनि। या एहन आन्दोलनि जे रिटायर भेलाक बाद मिथिलामे घूमि-घूमिक अलख जगा रहल छथि हुनका लग की योजना छनि जाहिसं जुड़ैवलाके सीधा लाभ देखाइक से स्पष्ट नहि अछि।
मिसूक संग नव कार्यकर्ता जे शुद्ध रूपसं एखन छात्र देखा रहल छथि ओ आगां कहिया तक अपन अभियाक लेल धन जुटा सकताह से समैये कहि सकत। एहि पांच दिनका अभियान उपलब्धि बस एतेक रहल जे समाचार जगत मे किछु खबरि चलल । मुदा जे खबरक कारोबारी छथि आ जिनका एहि खबरिसं नफा नोकसान भ, सकैत छनि ओ आकलन क, लेने हेताह जे कुल कते कार्यकर्ता एहिमे गतिविधिमे संल्गन छलाह एहिसं कतेक लाभ कोना उठाओल जा सकैत अछि। वा कतेक नोकसान होयत तकर क्षतिपूर्ति केना कएल जाय।
मिसूक पूरा अभियान पोआर धधरा साबित होयत जं ई अपन वर्तमान स्वरूपमे एहिना बनल रहत आ अपन जनाधार विकसित करबाक लेल तेज गतिसं एकटा ठोस योजनाक संग नहि बढ़त।
ठोस योजना की भ, सकैत अछि ?
हमरा चाही स्मार्ट मैथिल दलान -2
मिथिलामे मिसू द्वारा पांच दिनुका स्मार्ट सिटी अभियानक बाद आइ एक बेर फेरसं स्मार्ट मैथिल दलान पर चर्चा कनेक आर आगां बढ़ा रहल छी।
दर असल हमरा दृष्टिमे स्मार्ट मैथिल दलान मिथाला राज्यक दिशामे एकटा नीक विकल्प भ, सकैत अछि। तंए एहि पर दस मई २०१५ क, चर्च कएने रही आ आइ फेर दू जून २०१५ क, कए रहल छी।
जतेक समय , जतेक धन पांच दिनुका आन्दोलनमे लागल अछि , विरोध प्रदर्शन मे ओकरा संग हर टोल मे जं एक स्मार्ट मिथिला दलान पर फोकस भेल रहैत वा भविष्यमें फोकस कएल जाए तं ई मिथिलाक दलान कोनो संगंठनक लेल रिचार्जिंग सेंटर बनि सकैत अछि। मात्र मिथिलाक चौहद्हदीए टा,मे नहि ई सेंटर देशक सब मैथिल बहुल इलाकामे धनसंग्रहो करत आ समर्पित लोक सेहो जुटाओत।
कोना हेत ई संभव ?
एक स्मार्ट मिथिला दलानक लेल कोनो चौक वा टोलक कोनो चाहक दोकान वा पानक गुमटी वा एहूसं छोट स्थानसं चलाओल जा सकैत अछि जं कार्यकर्ता समर्पित भावसं अपन उद्देश्यक लेल सचेष्ट रहथि। जं एकटा रूम भेटि जाय त, बहुत बेसी भ, गेल। एहन जगह जत सरकारी वा गैर सरकारी सामुदायिक केन्द्र चलि रहल अछि ओत, तालमेल सेहो बनाओल जा सकैत अछि आ मिथिला मैथिलीक लेल डेडीकेटेड कोना बनाओल जा सकैत अछि।
एहि केन्द्र पर पहिल चरणमे मैथिलक पोथी पत्र पत्रिका अखबारक संग युवा लोकनिक लेल उपयोगी प्रतियोगी पत्र -पत्रिका अनिवार्य रूपसं उपलब्ध कराओल जाय तथा कत, कोन रोजगारक संभावना बनि रहल अछि तकर सूचना राखल जाय तं बहुत कम समयमे ई दलान युवे नहि हर आयुवर्गक मैथिलक लेल लोकप्रिय स्थल बनि जायत।
हर केन्द्र पर जं केवल एकटा स्मार्ट मोबाइल फोन उपलब्ध हो त, देशक कोनो कोनमे रोजगारक स्थितिक सूचना मात्र एक क्लिकसं प्रतिबद्ध कार्यकर्ताक माध्यमसं उपलब्ध कराओल जा सकैत अछि।
जं एहि केन्द्रके समाजसं आर जोड़ल जाय आ कार्यकर्ता रक्तदान या अंगदान सन महत्वपूर्ण आवश्यकता दिस लोकके अपना संग जोड़ि सकथि तं ई केन्द्र बहुत कम समयमे बहुत बेसी उपयोगी इकाई के रूप मे राष्ट्रीय स्तर पर लोकप्रिय भ, सकैत अछि।
जं एहि केन्द्रसं योग्य वर वधूके ताकाहेरी दिशामे इमानदारीसं प्रयास हो त, स्मार्ट दलान कुटमैती केन्द्रमे बदलि सकैत अछि।
एहेन शिक्षक जे अपन योगदान निःशुल्क छात्र हितमे देबा लेल तैयार छथि ओ नवका पीढीक लेल उपयोगी रिसोर्स पर्सन बनि सकैत छथि।
ई सबटा बात कतेक व्यावहारिक आ कतेक समयमे लागू होइवला अछि अहि पर सजग लोक चर्च क, सकैत छथि।
एहि दलानक जतेक लोकके आवश्यकता हेतनि ओतेक लोक एकर संपर्कमे ऐताह। लोकक संख्या जतेक बढ़ल जायत ओतेक बेसी दलानक उपयोगिता बढ़त आ जतेक उपयोगिता बढ़तैक ताहि अनुपातमे एकर बल बढ़ल जयतैक।
स्मार्ट मैथिल दलान मिथिला राज्यक शुरुआती कड़ीक रूप में विकसित कएल जा सकैयै जं एहि कॉन्सेप्ट पर गंभीरतासं काज हो । सामाजिक संगठन अपन ऊर्जा एहि दिशामे लगा सकथि तं ई दलान अगिला पांच सालमे पूरा देशमे अपन प्रभावी भूमिका निभा सकैयै।
एकर शुरुआती चरण बिहार विधानसभा चुनाव सं लागू कएल जा सकैत अछि। आ परिणाम मात्र अगिला पांच महीना मे आंकल जा सकैये।
आउ आब देखी जे एहि योजना पर कतेक लागत आयत ? योजनासं ककरा लाभ प्रत्यक्ष रूपसं हेतैक ? कतेक लोक अप्रत्यक्ष रूपसं लाभान्वित हेताह ? की लाभ होयतैक ?
शुरुआती लागत एकटा स्मार्ट फोन अछि, एकटा छोट सन स्थान अछि आ कमसंकम एक टा डेडीकेटेड व्यक्ति छथि।
हर केन्द्रक लेल पोथी अपन क्षेत्रक जनप्रतिनिधि पर दबाव बनओलासं जुटायल जा सकैत अछि, दानमे मांगल जा सकैत अछि आ एकर पुनरवितरण अपन सुविधानुसार समयमे सूचना द, क, कएल जा सकैत अछि।
जं मैथिली पोथी पर हमरा लोकनि ध्यान केन्द्रित क, सकी तं मात्र दू सं तीन महिनाक प्रयास मे मैथिलीक जतेक पोथी बजारमे बिकएबाक लेल उपलब्ध अछि ओ सबटा कीनिक, पढ़बाक लेल पाठक हेतु दलान पर राखल जा सकैत अछि।
जं एक केन्द्र पर मात्र एक हजार रुपैयाक पोथी कीनबाक योजना बनाबी आ प्रत्येक २५ चुनावी बूथ पर एकटा स्मार्ट दलानक योजना राखी तं जोड़िक, देखू जे कतेक दलान बनि सकत। एक दलानसं जं दसोटा पाठक नियमित रूपसं जुड़ि सकथि तं आंकड़ा कत, पहुंचत इहो आकलन भ, सकैये।
बिहारमे चुनाव छैक मुदा मिथिला आ बिहारक लोक देश भरिमे छथि जते दस टा मैथिल छथि ओ अपन इलाकामे स्मार्ट मैथिल दलानक लेल आगां बढ़थि तं अपन जनप्रतिनिधिसं अपन दलानक लेल आवश्यक निधि आसानीसं जुटा सकैत छथि। आ दलान अस्तित्वमे आबि सकैत अछि।
मुदा लखटकिया सवाल इएह जे के एहि योजनाक लेल आगां बढ़त। मिसू अपनाके एम एस वाई कहैये । आ एम एस वाई के सेनानी एखन धरि जे मिथिलामे अजमाओल बाट अछि ओही पर चलैत देखा रहल छथि।
वएह पोस्टर बाजी वैह धरना नारा प्रदर्शन । अंतर बस एतबे जे खबरि कोना बनि सकी से जनतब छनि आ एकर लाभ उठेबामे समर्थ रहलाह अछि।
पचीस तीस लोक सब मैथिल संस्था लग छैक। एम एस वाइ सेहो एतबे पूंजीसं चलि रहल अछि। जे एखनुका फंडिंग ओ कते दिन चलत। दरिभंगा मे जे पोस्टर साटल गेल ओ रौद पानि बसातक संग बिला जायत, खबरिया चैनल आ अखबारमे जे धूम मचल से कतरन अपन याद आ यू ट्यूबक शोभा बनि जायत। फेसबुक आ सोशल साइट पर जे घमासान देखाइए से एहिना चलैत रहत कारण काव्य शास्त्र विनोदेन, वला मानसिकता मनोविलाससं आगां नहि बढ़ैत छैक।
हमरा सन मजूर ने मनोविलासक लेल आ ने विनोदक लेल प्रतिदिन समय निकालि सकैये। जतेक देर सब पोस्ट पढ़ू लाइक करू आ चर्चामे लारनि दिय, ततेक कालमे एकटा नया पोस्ट रोटी जुटयबाक लेल लिखल जा सकैये। एहना मे हमरा सन मजूर कते दिन संग रहत कतेक दूर आगां बढ़त........
हम अपन तन अपन मन आ अपन धन सेहो मिथिला उत्थान लेल लगा सकैत छी मुदा रिटर्नक कोनो भरोस पुरना अनुभव आ नवका लोकक डेग देखिक, कहां भ, रहल अछि।
हं शुभकामना जरूर द, सकैत छी लागल रहू अपन उद्देश्यमे जं देखि भालि, क, सोचि विचारि क, चलब त, किछु ने किछु प्राप्त करब अवश्य।
मिसू पोआर धधरा नहि जंगलक आगि बनत जं रचनात्मक ऊर्जा संग चलत आ लोकक लेल उपकारी बनत । जं डेग एहिना धरना प्रदर्शन आ शवयात्राक श्मशानी बाट पर रहत तं भविष्य .......
इति शुभम
सदस्यता लें संदेश (Atom)


text:
हाजीपुर। 18 जनवरी। वैशाली थाना क्षेत्र मे रहिमपुर नहर लग आय बुधवार दिन गला रेत हत्या करि फेकल गेल एक महिला के शव बरामद भेला से पूरा ऐतिया मे दहशत केर माहौल अछि। मृतिका केर पहचान क' लेल गेल अछि। बताओल जे रहल अछि कि मृतका 25 वर्षीया उषा देवी वैशाली थाना के अमृतपुर गामक निवासी अशोक राय केर पत्नी छली। ओ कैल्ह सांझ से अप्पन मायके मुजफ्फरपुर के सरैया थाना के वासदेव पट्टी गाम से गायब छली।
ओतहि दोसर दिस मृतका के माँ भूमि विवाद ल'के देवर ललन राय पर हत्या करबाक आरोप लगेलन्हि अछि। शुरूआती जांच मे पता चलल अछि कि तीन बच्चा केर माँ उषा देवी दूध लेबाक लेल घर से निकलल छली। एहि दौरान रास्ता मे हुनका बोलेरो सवार किछ लोग जबरन उठा लेलन्हि आर अपना संग ल' गेलन्हि।
भेटल जानकारी के मुताबिक भूमि विवादक लेल उषा के पिता आर चाचा के बीच मंगलवार दिन झगड़ा भेल छल। चाचा ललन राय अंजाम भुगतबाक धमकी देना छल। पुलिस शव क' अप्पन कब्जा मे ल' पोस्टमार्टम के लेल हाजीपुर सदर अस्पताल भेजलन्हि अछि।


text:
Saturday, 29 March 2014
पेयाउज आ जूत्ता
एक बेर एकटा गरीब सं एकटा गलती भ गेलै | राजा ओकरा एही गलती के लेल वैकल्पिक सजा देला जे या त अहाँ के सै टा जूत्ता खाए पडत अथवा सै टा पेयाउज खाए पडत | किन्तु शर्त राखल गेल जे जे किछु खाएब से लगातार खाय पडत | गरीब झा सोचला जे पेयाउज त खाइये बला वस्तु थीक त जूत्ता के खायत तैसे त पेयाउजे ने खायल जाय | ओ पेयाउज खाए के बात स्वीकार केला | किन्तु १५-२० टा पेयाउज खायत खायत हुनका मौगैत होब लगलैन | पूरा नोरे जोरे लोटा पोटा भ गेला | आब हुनका भेलैन जे आब जे खेनाइ चालु रखलहुँ त निश्चिते प्राण छुटि जायत | अत: ओ रुकि गेला आ बजला जे महाराज रुकु, हे आब हम ई पेयाउज नै खाय पायब एही सं त बेस अहाँ हमारा सै टा जूत्ते मारि लिय | राजा कहला बेस अहाँ जे चाही आ आदेश देला जे हिनका कपार पर सै जूत्ता मारल जाय | आब बेचारे गरीब झा के कपार पर दना दन जूत्ता परय लगलैन | जहिना हुनका २५-३० जूत्ता पडलेंन हुनकर स्थिति अधमरु सन भ गेलैन आ हुनकर दर्द बर्दास्त सं फाजिल भ गेलैन | एत्तेक देर धैर हुनकर मुँहक दर्द किछु कम भ गेल छलैन आ हुनका बुझना गेलैन जे एहि जूत्ता क बरसात सं त पेयौजक दर्द झेलनाइ किछु कम कष्टदायक छल | अत: ओ फेर राजा सं कहला जे हे सरकार अहाँ अमरा पेयाउजे खुआ दिय | ई जूत्ता हमारा सं बर्दास्त नै हैत | राजा फेर सं हुनका पेयाउज खुएबाक आदेश देला | आ ई क्रम अनवरत रूप सं बड्ड समय तक चलैत रहल |
एहि पिहानी में गरीब जा छैथ हिन्दुस्तानक जनता, सत्ताधारी दल आ विपक्षी दल क्रमश: पेयाउज आ जूत्ता वाला सजा छैथ आ राजा छैथ ओ सामंतवाद आ रूढ़िवाद के स्वीकार कराय बला मानसिकता जे लोक सब के शोणित में कतेको वर्ष सं आ कतेको पीढ़ी सं बही रहल अच्छी | बांकी अहाँ सब अपने बुधियार छि ......!
Subscribe to: Post Comments (Atom)


text:
जीवन जीयब एक धर्म छी। आ धर्म की? विद्वान लोकक मुँह सँ सुनने छी जे "यः धारयति स धर्मः"। अर्थात् धर्म धारण करबाक नाम थीक, नहि की छोड़य वा पलायन केर। जिनगी सँ हम सब कियो रोजे रोज टकराबय छी तखन "जीवन-धर्मक" पालन सम्भव भऽ रहल अछि आ हम सब अपना अपना ढंगे जीबि रहल छी। बहुतो बेर इहो सुनने छी चौरासी लाख योनि भ्रमणक पश्चात मानव जीवन भेटैत अछि। आब अहीं सब कहय जाऊ जे एतेक कठिन सँ मानव-जीवन भेटल तखनहुँ यदि जीवन-धर्मक पालन नहि केलहुँ तऽ की केलहुँ?
प्रायः हम सब कम सँ कम एक पत्नी सहित धिया-पुता, भाय-बहिन, माता-पिताक सँगे एक्के घर मे रहय छी। कम या बेसी आपस मे खटपट होइते रहय छैक। तऽ की हम अप्पन परिजन केँ छोड़ि दैत छी? बहुमतक जवाब भेटत नहि। मुदा जे छोड़ि दैत छथि हुनका समाज मे नीक स्थान कहियो भेटय छै की? बिल्कुल नहि। भबिष्यो मे एहने स्थिति शाश्वत काल तक रहत, ई हम सब उम्मीद कऽ सकैत छी। कारण समाज शास्त्रक हिसाबें मनुक्ख केँ एक सामाजिक जानवर कहल गेल अछि। अप्पन गज़लक ई पाँति याद आबि गेल -
भेट जाय भगवान किंचित्, की भेटत इन्सान यौ
मुँह सँ जे लोक अप्पन, मोन सँ बेईमान यौ
ईमानदारीपूर्वक कहऽ चाहैत छी जे खूब विचार केलाक बाद हम अपना बारे मे कहि सकैत छी जे आयधरि हमहुँ "इन्सान" नहि भऽ सकलहुँ। बस पैघ लोकक बनाओल रस्ता पर चलबाक प्रयास भरि कऽ रहल छी। मोन मे अछि यथासम्भव "जीवन-धर्मक" निर्वाह करी। ताहि हेतु कोनो चीज छोड़य सँ बेसी धारण करवाक प्रवृत्ति अछि।
हम खूब मोन सँ पान खाय छी। जीवनक शुरुआती दिन कहियो पानक डाली मे सुपारी नहि तऽ कहियो पानक पात मुरझायल। दिक्कत होमय लागल तऽ प्रयास कऽ सुमन जी (पत्नी) केँ पान खेनाय सिखेलहुँ। आब हमरा सँ बेसी हुनके बेगरता रहैत छन्हि। हमर दिक्कत खतम। किछु दिन पूर्व एहि "पान-प्रेमक" प्रभाव सँ दाँतक डाक्टर लग जाऽ पड़ल। डाक्टर साहेब सलाह देलथि जे अहाँ पान छोड़ि दियऽ। हमरा मुँह पर मुस्कान देखि डाक्टर साहेब पुनि बाजि उठलाह हँसलहुँ कियैक? हम बजलहुँ - डाक्टरक सलाह तऽ मानब हमर मजबूरी अछि ने? नहि तऽ ----। डाक्टर साहेब बजलाह - नहि तऽ की विचार अछि? हम बजलहुँ - यदि हम्मर विचारक बात होय तऽ हम पान आ प्राण एक्के सँग छोड़ब। डाक्टर साहेब हँसय लगलाह।


text:
लिखि रहल छी आखर हम, प्रिये अहींक नाम
गेल छलौं पूजा मे, हम अपना गाम।१
गामक माटि छलै, ओहिना गमकैत,
फूल पात सभ गाछमे, छलै ओहिना झुलैत।२
छौड़ा सभ गाछ पर, झूला झुलैत छल,
सिनेह-प्रीतिक गीत सभ, ओहिना गबैत छल।३
यारक दलान एखनो पूबे मुँहे छल,
बाबाक आँगन, सुन सान लगैत छल।४
एकोटा लोक नै, एकोटा बेद नै,
साँझे सँ अंगनामे कुकुर भुकैत छल।५
की कहू हाल हम, भैया भउजी केर,
बेटाक मारि सँ, बेदम रहथि फेर।६
गामक हालात छैक एकदम खराब,
टोले टोल भेटत आब बोतल शराब।७
नै छलै ब्रह्मस्थानमे ओ पाकरिक गाछ,
नै छलै ओकरा आब, वरक गाछक साथ।८
महराजी पोखरिक छैक, आब हालत बेहाल
घाट सभ टुटल छैक, रूप विकराल।९
आँगनमे आब, एकटा हवा बहल छै,
सबहक पुतौहु आब, रौदा तपैत छै।१०
बाध बोनक हाल एखनो हरियर लगैत छैक,
घास काटए एखनो घसविहनी भेटैत छैक।११
देखलौं आँगन मे, गबैत सामाक गीत,
पोखरिक मोहार पर, भेटल छला मीत।१२
कहलनि भजार, अहाँ काज कएल नीक,
गाम आबि गेलौं से, भेलै बड़ ठीक।१३
की कहू हम आब, गामक कथा,
लिखि नै सकै छी, गामक व्यथा।१४
माफ करब अहाँ हम, घूमि नै सकब,
गामक हालात जावे, किछु नै सुधरत।१५
मोन हुअए तँ गाम, अहूँ आबि सकै छी,
गामक सुधारमे, संग दँ सकै छी।१६


text:
कालका-शिमला रेलवे
कालका-शिमला रेलवे (अङ्ग्रेजी: Kalka–Shimla Railway) सन् १८९८ मे ब्रिटिश शासनक ग्रीष्मकालीन राजधानी शिमलाक कालका सँ जोडक लेल दिल्ली अम्बाला कम्पनीक ई रेलमार्गक निर्माणक जिम्मेदारी सौपल गेल छल । समुद्र सतह सँ ६५६ मिटरक उचाई पर स्थित कालका (हरियाणा) रेलवे स्टेशनक छोडला बाद ट्रेन शिवालिकक पहाडीसभके घुमावदार रास्ता सँ गुजरति २,०७६ मिटर उपर स्थित शिमला धरि जाति अछि । सन् २००५ जुलाईमे युनेस्को कालका-शिमला रेलवेके निलगिरी हिमालय रेलवे आ दार्जिलिङ हिमालय रेलवे संगे विश्व धरोहर स्थलक एक विस्तारक रूपमे मान्यता देनए छल आ तखन सँ एकरासभके संयुक्त रूप सँ भारतक पर्वतीय रेलक नाम सँ जानल जाइत अछि ।[१][२]
विषय सूचीसभ
रेलमार्ग[सम्पादन करी]
सन्दर्भ सामग्रीसभ[सम्पादन करी]
- ↑ NMR added as a World Heritage Site
- ↑ "Indian Hill Railways", BBC, अभिगमन तिथि २८ फरबरी २०१०।


text:
सहरसा। 04 जनवरी। सहरसा जिलाक डीबी रोड मे चारि गोट बच्चाक सभ एक संग देखिकेँ लोग सभक रूह कांपी उठल। चारो बच्चाक एम्हर - ओम्हर पसरल छल। प्राप्त खबैर केर मुताबिक लगभग एक सप्ताह सँ लापत एक बच्चाक शव भेटबाक बात सुनी तीन बच्चा शव क' देखा गेल छल।
पहिल बच्चाक शव होटल राज दरबारक गली मे भेटल छल जकरा देखबाक लेल मोहल्ला केँ तीन बच्चा गेल छल। एहि दौरान बच्चा सभकेँ ई खबैर नही छल कि ओता सँ 11 हजार वोल्टक हाइ वोल्टेज तार गुजरल अछि। तीनो बच्चा विद्युत प्रवाहित तारक चपेट मे आएब गेल जाहिसँ तीनो केँ मौके पर मौत भ' गेल। मृत बच्चा सभकेँ तीन लड़की आओर एक लड़का शामिल अछि।
स्थानीय लोग सभक मुताबिक गायब भेल बच्चाक शव एक खधैर मे पड़ल छल आओर ओकरा देखबाक लेल तीनो बच्चा खधैर मे उतरल जाहिमे पैन भरल छल आओर खधैरक पैन मे 11 हजार वोल्टक हाइ वोल्टेज तार टुटीकेँ गिरल छल जाहिक चपेट मे अएला सँ तीनो बच्चाक मौत भ' गेल।


text:
दरभंगा । डीएमसीएच क गायनिक वार्ड मे अत्याधुनिक सुविधा स लैस आईसीयू तैयार त तीन मास पहिने भ गेल, मुदा आब उद्घाटन क बाट तकैत तकैत एकर खंडहर हेबाक आशंका प्रबल भ गेल अछि। काज स बेसी राजनीति मे व्यकस्तल अस्पेताल प्रशासन कए तीन मास स एहि मे लटकल ताला कए खोलबा लेल तारीख तय नहि कैल भ रहल अछि। एहन मे प्रसूता कए गंभीर स्थिति मे आईसीयू क सुविधा रहैत नहि भेट पाबि रहल अछि। निर्माता एजेंसी एजीएस कंपनी सितंबर 2012 मे छह बेड क आईसीयू बनाकए अस्पताल अधीक्षक कए रिपोर्ट सौंप देलक। करीब 40 लाख क लागत स एहि आईसीयू क निर्माण भेल अछि, मुदा दरभंगा क इ दुर्भाग्य रहल अछि जे एहि ठाम बनल चीज उपयोग क बिना जर्जर भ जाइत अछि। अस्पछताल प्रशासनक एहि प्रकारक लापरवाही क कारण स मरीज कए एखन धरि एकर लाभ नहि भेट सकल अछि। जानकारक कहब अछि जे अगर इ समय स चालू भ गेल रहिते त कम स कम किछु जान कए बचाउल जा सकैत छल। निर्माता एजेंसी एजीएस कंपनी क एकटा अधिकारीक कहब अछि जे एहि आईसीयू मे ओ सबटा सुविधा अछि जे आन कोनो उन्नछत जगह पर होइत अछि। ओ कहला जे एहि ठाम फिटल मॉनिटरिंग सिस्टम लगाउल गेल अछि। गंभीर मरीज कए डिलेवरी क पूर्व पेट मे पला रहल नवजात शिशु क स्थिति क पता लगेबा मे इ मशीन उपयोगी होइत अछि। बच्चा जीवित अछि बा मृत, ओकर धड़कन तेज अछि बा धीमी। डिलेवरी नार्मल बा सर्जरी स हो। एहि सब गपक जानकारी एहि स भेटैत अछि। जच्चा-बच्चा दूनू लेल इ एकटा जीवनदान दैत अछि।
तहिना ऑक्सीजन सेपरेटर रहबा स एहि मे जीवन बचेबाक संभावना बढि जाइत अछि। एकरा लगला स ऑक्सीजन सिलेंडर आ गैस पाइप लाइन क झंझट स गंभीर मरीज कए मुक्ति भेट जाइत अछि। इ वायुमंडल स 21 प्रतिशत ऑक्सीजन लैत अछि आ 40 प्रतिशत आपूर्ति अपने करैत अछि । मरीज कए जेतबा ऑक्सीजन क जरूरत होइत अछि ओतबा इ आपूर्ति करैत अछि।
ओ कहला जे एहि मे लागल डिफिवलेटर कोनो प्रसूता क पल्स रेट अनियमित भेला पर ओकरा नियंत्रित करबा मे काफी मददगार होएत। एहि मशीन स मरीज कए कार्डियोजेनिक शॉक सेहो देल जा सकैत अछि।
एकर संगहि एहि मे जीवन रक्षक बेड लागल अछि। सब बेड क संग मोनिटर, ब्लड स्लाइन चढेबा समेत कईटा जीवन रक्षक मशीन लागल अछि। सबटा बेड परदा स घेरायल अछि। कीटनाशक फ्लोर आ हाइजेनिक पेंट दीवार पर लगाउल गेल अछि।
ओ कहला जे निर्माणकर्ता एजीएस कम्पनी आईसीयू क व्यवस्था 13 मास धरि करत। व्यवस्था सुदृढ़ रखबा लेल एजीएस क कर्मी हरदम ओहि ठाम तैनात रहताह।
तीन मास स बनि कए तैयार एहि आइसीयू कए अस्पताल उपाधीक्षक डा. एसके मिश्रा क अध्यक्षता मे गठित कमेटी सेहो क्लीन चीट द चुकल अछि। कमेटी मे एनेस्थेसिया विभाग क अध्यक्ष डा. एसएन राय आ गायनिक वार्ड क विभागाध्यक्ष डा. एसके सिन्हा शामिल छलाह। मुदा अधीक्षक डा. सूरज नायक क एखनो बस एतबे कहब अछि जे गायनिक वार्ड क अध्यक्ष डा. सिन्हा स गप करि कए आईसीयू कए शुरू करबाक तिथि जल्द तय क लेल जाएत। देखबाक चाही जे इ तय करबा मे आओर केतबा मास लगैत अछि। किया त आवंटन क बाट तकैत खंडहर होइत दुकान हुए बा परिचालनक बाट तकैत पोखरि मे सडि रहल नौका, दरभंगा मे बनलाक बावजूद जनता लेल उपलब्धप करेबाक संस्का र प्रशासन मे कम देखल जाइत अछि। जनता क सुविधा लेल बनल चीज नष्टख भ जाइत अछि, मुदा ओकरा जनता क उपयोग मे नहि लगाउल जाइत अछि। हां, अगर नामांकरण क मसला सामने आउत, त पता नहि केकर केकर नाम पर ओकर नाम राखबा मे राजनीति शुरू भ जाएत। आखिर कहिया धरि डीएमसी आ डीएमसीएच अनेरक काज मे अपन ऊर्जा नष्ट करैत रहत। आखिर एहन राजनीतिक इलाज कौन वार्ड मे होएत।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
धनुषा आ महोत्तरी जोड़िवाल रातोपुल फेर भसियाल गाड़ीसभ बन्द
तीन वर्ष पहिल सेहो ई पुल भसियाल छेल । पूरब से काठमाडौंसँग जोड़िवाल मुख्य पुलके रुपमें ई पुल रहल अछि । पुल भसियाल से भारी भेल सवारी में रोक लगौने अछि। हलका सवारी मात्र जारहल अछि से पुलिश जानकारी देने अछि । पुल ४–५ इन्च से बेसी भासिया गेल पुलिश कहलक।
प्रहरी नायब उपरीक्षक सालिकराम शर्माकेँ अनुसार रैबदिन प्राविधिक जाँच भेला के बाद मात्र और सवारीके जाय देब आ नै से निर्णय हेत । खोलामें पानि के बहाब बहुत भेला से पहिल डाइभर्सन देने ठाम कनि भासियल से सवारीसाधन आवागमन बन्द केने छि से धनुषाके प्रहरी उपरीक्षक लालमणि आचार्य जानकारी देने अछि ।
इलाका प्रहरी कार्यालय, बर्दिबाससँग सम्पर्क कके साँझ ७ बजेसे सवारीसाधन आबै जय में बन्द केने छि से उ कहलक । पुलके अवस्था देख के मात्र छोट सवारीसाधनसभ आब जय विषयमें विचार के मात्र चालू करब प्रहरी जानकारी देने अछि ।
सवारीसाधन चलै में रोक लगेला से राजधानीसहित देशको बहुत ठाम जाय वाल रात्रि बस सेवाके एक हजारसे बेसी गाड़ी आ हजाराँै यात्री अलपत्र परल अछि।
फाइल फोटो


text:
कैल्ह पटना मे पप्पू यादव एक प्रेस कॉन्फ्रेंस म' कहलनि कि ओ (नीतीश कुमार) ऐहिक शुरुआत हमर संपत्ति केर जांच से करबैथ आर ओहिक बाद राजद प्रमुख लालू प्रसाद आर हुनकर समस्त परिवार के संगे संग अप्पन विधायक आर सांसद के संगे संग अप्पन अधिकारि सभक संपति केर जांच करबैथ। यदि नीतीश कुमार एहेन नहि क' सकता तेँ बेनामी संपति केर नाम पर हुनकर कथन लोगक आँखिमे धुरा फेकबाक बराबर होयत।
पप्पू यादव मुख्यमंत्री सँ नोटबंदी के ठीक पहिने बीजेपी द्वारा विभिन्न जिला म' अप्पन कार्यालय खोलबाक एल कीनल गेल जमीन केर सेहो जांच करेबाक मांग केलन्हि। पप्पू यादव राष्ट्रपति आर प्रधानमंत्री सँ तमाम राजनीति पार्टी क' आरटीआई केर दायरा म' आनबाक लेल कानून बनेबाक आर राजनीतिक दल सभक बैंक खाता केर निगरानी करबाक मांग केलन्हि।
पप्पू यादव केंद्र सरकार पर कालाधन केर खिलाफ 500 आर 1000 टाका पर रोक लगा आम जनता केर परेशानी बढेबाक आरोप लगबैत कहलनि कि सरकार क' नोटबंदी लेल हाईकोर्ट द्वारा पुछल गेल सवाल सभक जवाब देबाक चाहि। आगा ओ आरोप लगेलन्हि कि नोटबंदी केर कारण उद्योग आर व्यवसाय ठप भ' गेल अछि जाहि कारण सँ एक बड़का आबादी बेरोजगार भ' गेल छैथ।
पप्पू यादव केंद्र सरकार पर कैशलेस सोसाइटी बनेबाक नाम पर जनता क' गुमराह जकरबाक आरोप लगबैत कहलनि कि देश के कैको अर्थशास्त्री नोटबंदी क' अव्यावहारिक करार देना छै। एहि विरोधमे जन अधिकार पार्टी जनता केर मुद्दा ल' आगामी 20 दिसम्बर क' रेल चक्का जाम आर 22 दिसम्बर क' सड़क जाम करबाक फैसला केना अछि।


text:
गजल द्वारा किछु संदेश, किछु भावनात्मक अभिव्यक्ति, किछु जीवन दर्शन, सौन्दर्य आकि प्रेम ओ विरहक सौन्दर्य प्रदर्शित रहबाक चाही। किछु एहेन जे सायास नै अनायास होअए। तेँ गजल आन पद्य-कविता जेना- कहल जएबाक चाही, लिखल नै। लिखल तँ चित्र जाइत अछि- मिथिला चित्रकला लिखिया द्वारा लिखल जाइत अछि, संस्कृतमे हम कहै छिऐ- अहं चित्रं लिखामि। गजलक विषय अलग होइत अछि, गजलशास्त्रक अधारपर भजन लिख देलासँ ओ गजल नै भऽ जाएत। अरबीमे तँ गजलक अर्थे होइ छै स्त्रीसँ वार्तालाप। गजल प्रेम विरहक बादो, नै पौलाक बादो, लोकापवाद आ तथाकथित अवैध रहलाक उत्तरो प्रेमक रस लैत अछि। ई प्रेम भगवान आ भक्तक बीच सेहो भऽ सकैत अछि, शारीरिक आ आध्यात्मिक भऽ सकैत अछि। ई राधाक प्रेम भऽ सकैत अछि तँ मीराक सेहो। ई प्रेम दुनू दिससँ हो सेहो जरूरी नै। भावनाक उद्रेक आ संगमे गजल कहि कऽ आत्मतुष्टिक लेल गजलकार भावनाक उद्रेककेँ क्षणिक नै वास्तविक आ स्थायी बनाबथि तखने नीक गजल लिखि सकै छथि।
रुबाइ:
रुबाइक चतुष्पदीमे पहिल दोसर आ चारिम पाँती काफिया युक्त होइत अछि; आ मात्रा २० वा २१ हेबाक चाही।
रुबाइमे मात्रा २० वा २१ राखू। रुबाइक सभ पाँतीक प्रारम्भ दू तरहे शुरू होइत अछि- १.दीर्घ-दीर्घ-दीर्घ (मफ–ऊ–लु ।।U )सँ वा २.दीर्घ-दीर्घ-ह्रस्व (मफ–ऊ–लुन ।।।) सँ। ओना फारसी रुबाइमे पाँती सभ लेल प्रारम्भक आगाँक ह्रस्व-दीर्घ क्रम निर्धारित छै, मुदा मैथिली लेल अहाँ २०-२१ मात्राक कोनो छन्द जे १.दीर्घ-दीर्घ-दीर्घ (मफ–ऊ–लु ।।U )सँ वा २.दीर्घ-दीर्घ-ह्रस्व (मफ–ऊ–लुन ।।।) सँ प्रारम्भ होइत हो, तकरा उठा सकै छी। पाँती २० वा २१ मात्राक हेबाक चाही, (मफ–ऊ–लु ।।U ) वा (मफ–ऊ–लुन ।।।) सँ प्रारम्भ हेबाक चाही।
मुदा एक रुबाइक वाक्य सभक बहर वा छन्द/ लय एकसँ बेशी तरहक भऽ सकैए। चारू पाँतीमे सेहो काफियाक मिलान भऽ सकैए।
आन चतुष्पदी जाइमे पहिल दोसर आ चारिम पाँती काफिया युक्त होइत अछि मुदा मात्रा २०-२१ नै हुअए से रुबाइ नै।
मैथिलीमे मुदा "कता"क परिभाषामे ओ अओत जँ प्रारम्भ दीर्घ-दीर्घसँ हुअए मुदा छन्द आगाँ सरल वार्णिक, वार्णिक वा ,मात्रिक हुअए। “कता”क प्रारम्भ दीर्घ-दीर्घसँ हुअए मुदा मात्रिक वा वार्णिकमे दुनूमेसँ कोनो एकमे शेर लिख सकै छी, कमसँ कम दोसर आ चारिम पाँतीक काफिया मिलबाक चाही।
रुबाइक चतुष्पदीक चारिम पाँती भावक चरम हेबाक चाही।
रुबाइ
कारी अनहार मेघ, आ नै होइए
कत्तौ बलुआ माटि, खा नै होइए
दाहीजरती देखि, हिलोरै-ए मेघ
भगजोगनी भकरार, जा नै होइए
बहर आ छन्दक मिलानी
गजल कोनो ने कोनो बहर (छन्द) मे हेबाक चाही। वार्णिक छन्दमे सेहो ह्रस्व आ दीर्घक विचार राखल जा सकैत अछि, कारण वैदिक वर्णवृत्तमे बादमे वार्णिक छन्दमे ई विचार शुरू भऽ गेल छल:- जेना
तकैत रहैत छी ऐ मेघ दिस
तकैत (ह्रस्व+दीर्घ+दीर्घ)- वर्णक संख्या-तीन
रहैत (ह्रस्व+दीर्घ+ह्रस्व)- वर्णक संख्या-तीन
छी (दीर्घ) वर्णक संख्या-एक
ऐ (दीर्घ) वर्णक संख्या-एक
मेघ (दीर्घ+ह्रस्व) वर्णक संख्या-दू
दिस (ह्रस्व+ह्रस्व) वर्णक संख्या-दू
मात्रिक छन्दमे द्विकल, त्रिकल, चतुष्कल, पञ्चकल आ षटकल अन्तर्गत एक वर्ण (एकटा दीर्घ) सँ छह वर्ण (छहटा ह्रस्व) धरि भऽ सकैए।
द्विकलमे- कुल मात्रा दू हएत, से एकटा दीर्घ वा दूटा ह्रस्व हएत।
त्रिकलमे कुल मात्रा तीन हएत- ह्रस्व+दीर्घ, दीर्घ+ह्रस्व आ ह्रस्व+ह्रस्व+ह्रस्व; ऐ तीन क्रममे।
चतुष्कलमे कुल मात्रा चारि; पञ्चकलमे पाँच; षटकलमे छह मात्रा हएत।
वार्णिक छन्द तीन-तीन वर्णक आठ प्रकारक होइत अछि जे “यमाताराजसलगम्” सूत्रसँ मोन राखि सकै छी।
आब कतेक पाद आ कतऽ काफिया (यति,अन्त्यानुप्रास) देबाक अछि; कोन तरहेँ क्रम बनेबाक अछि से अहाँ स्वयं वार्णिक/ मात्रिक आधारपर कऽ सकै छी, आ विविधता आनि सकै छी।
वर्ण छन्दमे तीन-तीन अक्षरक समूहकेँ एक गण कहल जाइत अछि। ई आठ टा अछि-
यगण U।।
रगण ।U।
तगण ।। U
भगण । U U
जगण U। U
सगण U U ।
मगण ।।।
नगण U U U
एहि आठक अतिरिक्त दूटा आर गण अछि- ग / ल
ग- गण एकल दीर्घ ।
ल- गण एकल ह्रस्व U
एक सूत्र- आठो गणकेँ मोन रखबा लेल:-
यमाताराजभानसलगम्
आब एहि सूत्रकेँ तोड़ू-
यमाता U।। = यगण
मातारा ।।। = मगण
ताराज ।। U = तगण
राजभा ।U। = रगण
जभान U। U = जगण
भानस । U U = भगण
नसल U U U = नगण
सलगम् U U । = सगण
बहरे मुतकारिब मुतकारिब आठ–रुक्न फ ऊ लुन (U।।) – चारि बेर
वर्णवृत्त भुजंगप्रयात : प्रति चरण यगण (U।।) – चारि बेर। बारह वर्ण। पहिल, चारिम, सातम आ दसम ह्रस्व, शेष दीर्घ। छअम आ आखिरी वर्णक बाद अर्द्ध-विराम।
बहरे मुतकारिब चारि–रुक्न फ ऊ लुन (U।।) – दू बेर
वर्ण वृत्त सोमराजी यगण (U।।) – दू बेर। छह वर्ण। पहिल आ चारिम ह्रस्व, शेष दीर्घ। दोसर आ अन्तिम वर्णक बाद अर्द्ध-विराम।
मात्रिक रूप- प्रति चरण बीस मात्रा। पहिल, छअम, एगारहम आ सोलहम मात्रा ह्रस्व।
बहरे मुतदारिक मुतदारिक आठ–रुक्न फा इ लुन (।U।) – चारि बेर
वर्ण वृत्त स्रग्विणी रगण (।U।) – चारि बेर। बारह वर्ण। दोसर, पाँचम, आठम आ एगारहम ह्रस्व आ शेष दीर्घ। छअम आ आखिरी वर्णक बाद अर्द्ध-विराम।
मात्रिक रूप- प्रति चरण बीस मात्रा। तेसर, आठम, तेरहम आ अठ्ठारहम मात्रा ह्रस्व।
महजूफ: बहरे रमल मुसम्मन महजूफ फा–इ–ला–तुन ।U।। फा–इ–ला–तुन ।U।। फा–इ–ला–तुन ।U।। फा इ लुन । U ।
मात्रिक छंद गीतिका -प्रति चरण २६ मात्रा। तेसर, दसम, सत्रहम आ चौबीसम मात्रा ह्रस्व।
गीतिका-वर्णवृत्त २० वर्ण एकटा सगण, दूटा जगण, एकटा भगण, एकटा रगण, एकटा सगण, एकटा लगण आ एकटा गगण। तेसर, पाँचम, आठम, दसम, तेरहम, पन्द्रहम, अठारहम आ बीसम वर्ण दीर्घ आ शेष ह्रस्व। पाँचम, बारहम आ अन्तिम वर्णक बाद अर्द्ध-विराम।
महजूज: बहरे मुतदारिक मुसम्मन महजूज (एहिमे सभटा मुज़ाहिफ अरकान) फा इ लुन । U । फा इ लुन । U । फा इ लुन । U । फा ।
वर्ण वृत्त बाला-१० वर्ण। प्रति चरण रगण । U । तीन बेर आ फेर एकटा दीर्घ ।
मात्रिक रूप- प्रति चरण सत्रह मात्रा। तेसर, आठम, तेरहम मात्रा ह्रस्व आ आखिरीमे एक दीर्घ । आकि दूटा ह्रस्व U


text:
दिनांक २० नभम्वर २०१२केँ महाकवि पं. लालदासक १५६म जयंती स्थानीय
लालदास जमा दू उच्च विद्यालयक प्रांगणमे महाकवि पं. लालदास जयंती समारोह समिति
खड़ौआ द्वारा समारोहपूर्वक मनाओल गेल। समारोहक मुख्य अतिथि जिला उपविकास
आयुक्त श्री ओम प्रकाश राय आ समारोह समितिक अध्यक्ष झारखण्ड वद्युत बोर्डक
पूर्व चेयरमैन डाॅ. हरिवंश लाल संयुक्त रूपे विद्यालय प्रांगणमे स्थापित
महाकविक प्रतिमा आ मंचपर स्थित महाकविक तैल चित्रपर माल्यार्पण आ संगहि
दीप प्रजज्वलन कऽ समारोहक विधिवत उद्घाटन केलन्हि। गामवासी कन्हैया कृष्ण
कायस्थ स्वागत भाषण दैत सभ आगत अतिथिगणक स्वागत आ सबहक प्रति अपन आभार व्यक्त
केलन्हि। वरिष्ठ समाजसेवी वयोवृद्ध स्वतंत्रा सेनानी भरत नारायण कर्ण विशिष्ट
अतिथिय भाषण दैत बजलाह जे महाकवि महाराज रामेश्वर सिंहक दरबारमे दरबारी पंडितक
रूपे विद्यमान छलाह। महाराज हुनक विद्वतासँ आहुत भऽ हुनका पंडितक उपाधिसँ विभूषित
कएने छलखिन्ह। अध्यक्षीय वक्तव्यमे डॉ. एच.बी.लाल मात्र दू पाँति कहलन्हि
जे महाकविक जयंती समारोहक जगह स्मृति समारोह हम सभ मनाबी से नीक। आ दोसर
महत्वपूर्ण इशारा केलन्हि जे वास्तवमे हम सभ मिथिलांचलक साहित्यिक मंचक
गरिमाकेँ पागक चलनिसँ कमजोर करै छी। पाग सम्पूर्ण मिथिलाक नै छी। जखने जागी
तखने प्रात कहि अध्यक्षीय भाषणमे बिनु पूर्ण विराम लगौनहि हाथ इशारासँ हिन्दीक
विद्वान, प्रखर वक्ता कुमार रामेश्वर लाल दासकेँ करबाक आग्रह कएल जेकरा कुमार
साहेब सहर्षतापूर्वक स्वीकार केलन्हि। जखन कि स्वस्थि वाचन पं. शिव कुमार
मिश्र द्वारा प्रस्तुत कएल गेल। मुख्य अतिथि डीडीसी श्री ओ.पी.राय अपन वक्तव्य
दैत कहलन्हि जे महाकवि लालदास द्वारा मैथिली भाषामे रचित रचना रमेश्वर चरित
मिथिला रामायणक प्रासंगिकता अखनो बनल अछि। ओ आवश्यकता जतौलन्हि जे मैथिली
साहित्यक धरोहरक रूपमे महाकविक रचनाकेँ यथाशीघ्र प्रकाशित करा पाठकगणक बीच
पहुँचक चाही। अपन उद्गार व्यक्त करैत ओ ईहो कहलन्हि जे कलाक उपयोग आत्मचिंतनक
लेल हेबाक चाही, छलबाक लेल नै। ओ वसुधैव कुटुम्बकमक उक्तिकेँ चरितार्थ करबा
लेल सुधि श्रोतागणसँ आग्रह केलन्हि।
महाकविक व्यक्तिव एवं कृतित्व
विषयपर आयोजित परिचर्चामे साहित्य अकादेमीक अनुवाद पुरस्कारसँ सम्मानित
प्रो. खुशीलाल झा जतौलनि जे महाकवि द्वारा रचित रमेश्वर चरित मिथिला
रामायणपर वाल्मीकि रामायणक प्रभाव अछि।
संगोष्ठीमे साहित्य अकादेमी द्वारा
टैगोर साहित्य पुरस्कारसँ सम्मानित मैथिलीक समन्वयवादी साहित्यकार श्री
जगदीश प्रसाद मण्डल अपन उद्गार व्यक्त करैत कहलन्हि जे पं. लालदास बहुमुखी
प्रतिभाक धनी छलाह। जिनकर लेखनी मैथिली भाषा साहित्यकेँ अमरत्व प्रदान केलक
अछि, जे आइयो डेढ़ सए बर्ख बितलाक बादो एना बुझा रहल अछि जे ओ अपन लेखनीक माध्यमे
अखनो माँ-मैथिलीक सेवा कऽ रहला अछि। मण्डलजी ईहो इच्छा जतौलन्हि जे “महाकविक साहित्यमे
आध्यात्मिक चिंतन” विषयक संगोष्ठी आवश्यक अछि। संग-संग
धर्म, सप्रदाय एवं आध्यात्म ऐ तीनूकेँ अपना ऐठाम सानि-बाटि कऽ देखबापर चिंता
व्यक्त केलनि। आजुक समैमे नवतुरिया आ बूढ़ साहित्य प्रेमी लोकनि अपन
मातृभाषामे रचना कऽ अपना साहित्यकेँ संपन्नता प्रदान कऽ रहल छथि। जे मैथिली
साहित्य आन्दोलनमे मीलक पत्थर साबित भऽ रहल अछि।
परिचर्चाक क्रममे मैथिली पत्रिका “झारखण्डक सनेस”क सम्पादक डाॅ. अशोक अविचल महाकविक व्यक्तित्वपर प्रकाश दैत कहलन्हि
जे पं. लालदास दर्शनक साक्षात् प्रतिमूर्त्ति छलाह। हिन्दी, संस्कृत, ऊर्दू आ
फारसीक उद्भट विद्वान रहितो महाकवि मातृभाषा मैथिलीमे उच्चकोटिक ग्रंथक रचना
कऽ जननीक हद तक अपन करजा उतारबामे सफल भेलाह। डॉ. अविचल विद्यानुरागी लोकनिसँ
आग्रह केलन्हि जे गाम खड़ौआमे महाकविक नामे एकटा प्रकोष्ठ बनाओल जाए जइमे
यथासंभव हुनक पाण्डुलिपिक संग्रह होइ आ संगे हुनक प्रकाशित अप्रकाशित रचनाक
संग्रह कएल जाए। जइसँ अबैबला पीढ़ी आ गवेषक लोकनिकेँ ऐसँ हुनका विषयमे विस्तृत
जानकारी भेट सकतन्हि। शिक्षाविद अवकाश प्राप्त शिक्षक हरिनारयण झा विद्वातपूर्ण
शैलीमे अपन विचार प्रस्तुत करैत कहलन्हि जे महाकवि द्वारा रचित रामायणमे माँ
सीताक वर्णन पुष्कर काण्डमे विलक्षणतापूर्वक कएल गेल अछि। माँ सीता शक्तिक अधिष्ठात्री
छथि, एकरा ओ अपना पद्यमे वर्णित कए मर्यादा पुरुषोत्तम श्रीरामोकेँ मानबा लेल
मजबूर कएल। श्री झा एे अवसरपर सभ गोटेसँ आग्रह केलन्हि जे जइ धरणीपर माँ सीता
अवतरित भेलीह ओइ धरापर महाकविक अवतरण भेल हम सभ कियो बिना कोनो भेदभावक माँ
मैथिलीक धरणी धराकेँ पुष्पित-पल्लवित करी। यएह हमरा सबहक महाकविक प्रति
श्रद्धांजलि होएत। विद्यालय समितिक अध्यक्ष अनूप कश्यप माननीय डीडीसी
साहेबकेँ विद्यालयक उत्थान व विकासक दिस धियान आकृष्ट करबैत बजलाह जे विद्यालयक
सर्वांगीण विकास भेला उत्तर ऐ क्षेत्रक धिया-पुतामे शिक्षाक संपूर्ण विकास भऽ
सकत जे सही अर्थमे महाकविक प्रति श्रद्धांजलि हएत।
समारोहक दोसर सत्रमे काव्य गोष्ठीक
आयोजन भेल जकर अध्यक्षता शब्द-साधक श्री जगदीश प्रसाद मण्डल आ संचालन चर्चित
उद्घोषक श्री संजीव कुमार शमा द्वारा कएल गेल। काव्य-गोष्ठीक आरम्भ विद्यापति
सम्मानसँ सम्मानित कवि शंभु सौरभक काव्यसँ भेल। तहिना दोसर काव्यक पाठ मैथिली
प्रखर समालोचक श्री दुर्गानंद मण्डल केलन्हि। तकरा पछाति कविगणमे श्री बेचन
ठाकुर, श्री राम विलास साहु, श्री लक्ष्मी दास, श्री उमेश नारायण कर्ण, श्री नन्द
विलास राय, श्री रामसेवक ठाकुर, श्री शशिकान्त झा, श्री हेमनारायण साहु, श्री कपिलेश्वर
राउत, श्री शिवकुमार मिश्र अपन-अपन काव्य पाठसँ श्रोतावृंदकेँ काव्य रसमे सराबोर
करैत रहलाह। जखन कि डॉ. अविचल अपन कविता ‘संस्कृतिक साड़ापर’ सुना सामाजिक
अपसंस्कृतिसँ सजग हेबाक दिस इशारा केलन्हि। दोसर दिस युवा कवि लोकनिमे श्री
उमेश पासवान, श्री नारायण झा, श्री अखिलेश कुमार मण्डल, संतोष कुमार महतो, विकास
कुमार झा, ओमजी अपन-अपन नूतन काव्यसँ दस्तक देलन्हि। युवा संघर्षशील कवि उमेश
मण्डल अपन गजल सुना श्रोतागणसँ वाहवाही लुटलन्हि। काव्य गोष्ठीक समापन अध्यक्ष
श्री जगदीश प्रसाद मण्डलक काव्यसँ भेल। काव्यक शीर्षक छल ‘चल रे जीवन चलिते चल’
काव्यक माध्यमसँ श्री मण्डल श्रोतावृंदकेँ काव्यमे दर्शनक दरसन करा काव्यक
गंभीरतासँ परिचय करौलन्हि। संपूर्ण काव्य गोष्ठीमे काव्य-समीक्षकक नाते मैथिली
साहित्यक स्तंभकार डाॅ. अशोक अविचल अपन प्रखर वुद्धिमताक प्रतापें कवि लोकनिक
काव्यक समीक्षा कऽ कवि आ श्रोतागणकेँ काव्यक मर्मसँ परिचए करोओल आ शुभकामनाक
संग जोश बढ़बैत रहला। कवि गोष्ठीमे काव्य-समीक्षा एकटा नव प्रयोग भेल। जकर श्रेय
श्री संजीव कुमार शमाकेँ जाइ छन्हि। संपूर्ण कार्यक्रमकेँ उद्घोषक संजीव शमा द्वारा
सजाओल गेल छल। अपन विद्वतापूर्ण शैली आ वाक्-चातुर्यसँ उपस्थित श्रोतावृंदकेँ
आह-एवं-वाहक लेल मजबूर कएल। माधुर्य ग्राह्य भाषा शैलीक कारणें सुधि श्रोताक मानस
पटलपर छाएल रहला।
मंचस्थ अतिथि, कवि, समीक्षक, वक्ता
इत्यादि जेतेक साहित्यानुरागी छलाह सभकेँ समारोह समिति पूष्पमाल एवं चादरि
अर्पित कए सम्मानित कऽ अपनाकेँ गौरव महशूस केलक।
मिथिला मैथिली मंचक स्थापित
कलाकार रामसेवक ठाकुर पंकज झा आ चंदन द्वारा सांस्कृतिक कार्यक्रमक प्रस्तुति
सराहनीय छल। समारोहकेँ सफल बनेबामे आयोजन समितिक सदस्य सुनील कुमार दास, डॉ.
अरविन्द लाल, िनर्मल कुमार दास, विनय कुमार दास, योगानंद लाल दास, प्रभात
कुमार दास, राजेन्द्र कुमार दास, आ अजय कुमार दासक भूमिका महत्तपूर्ण छल। अंतमे
जयंती समारोह समितिक सचिव श्री भागीरथ लाल दास धन्यवाद ज्ञापन करैत जंतव्य
देलन्हि जे आगू साल विद्यालयक स्वर्ण जयंतीक अवसरपर कार्यक्रम दू-दिना हएत,
जकर हकार उपस्थित सभ सुधि श्रोतागणकेँ मंचसँ देल गेल। ऐ अवसर पर पछिले बर्ख जकाँ
अहू साल विदेह मैथिली पोथी प्रदर्शनीक भव्य प्रदर्शन सेहो छल।
-संजीव कुमार शमा


text:
राहुल सिंह
रांची । युवा पत्रकार आ इ’समाद परिवारक अहम सदस्य राजीव रंजन क 13 नवंबर क राति करीब एक बजे निधन भ गेल। ओ 33 वर्षक छलाह। हुनक विवाह पिछला साल भेल छल। हुनक अंतिम संस्कार रांचीक मुक्तिधाम मे भोर 4 बजे संपन्न भेल। मूल रूप स बेगूसराय क रहनिहार स्वर्गीय राजीव अपन पत्रकारिता प्रभात खबर पटना स शुरू केने छलाह। पटना में करीब दू साल काज केलाक बाद ओ दैनिक आज क पटना संस्करण में सेहो काज केने छलाह। 2004 स ओ प्रभात खबर रांची मे अपन योगदान द रहल छलाह। राजीव कए पिछला साल पिलिया भेल छल आ तखन स ओ पूर्णरूपेन स्वस्थ नहि भ सकल छलाह। लंबी बीमारी क बाद पिछला दू दिन स ओ कोमा मे छलाह। हुनक परिवार में पत्नी समेत माता-पिता सेहो छथि। रांची क पत्रकारिता जगत में राजीव क निधन स सब आहत अछि। इ’समाद परिवार अपन एहि सदस्य निधन पर श्रद्धांजलि दैत अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
Monday, February 15, 2016
अवाक
राजदेव मण्डलक
एकटा लघु कथा-
अवाक
अन्हरिया राति। लगै छेलै जेना आसमान अन्हार उगैल रहल होइ। ऊपरसँ हाँइ-हाँइ बहैत हवा गाछ-बिरिछकेँ झिकझोरि रहल छेलै। तैपर कखनो-काल टिपटिपाइत पानिक बून...।
कखैन समए ठीक भऽ जेतै आ कखैन अधला तेकरा कोन ठेकान। ऐपर केकर वश चलि सकै छै? ओ तँ...।
जितू ऊपर मुहेँ तकलक। लगलै मेघ उनटल आबि रहल अछि। देखते ओकरा टाँगमे पाँखि लगि गेलइ।
एहेन खराप समए आ दू कोसक रस्ता! बान्ह-सड़क बनिते छेलै तँए ओइ गाम बस-ट्रक तँ जाइते ने छल। एहेन बिगड़ल समैमे रिक्शा, टेम्पू जेबे नै करतै। पैदले जाए पड़त।
केकर कपार खराप हेतै जे एहेन समैमे निकलत। जितू निकलल छल ठीके समैपर। ओकरा की पता छेलै जे बाटमे बस भँगैठ जेतै आ बसक डरेबरसँ जातरी सभकेँ झगड़ा-फसाद भऽ जेतै। तइ कारण बसकेँ दू घण्टा बेमतलब ठाढ़ केने रहतै। आ जातरी सभकेँ एते समस्या हेतइ। तइसँ बसबलाकेँ मतलबे की।
सभ तँ अपने सुआरथमे डुबकी मारैत अछि। सुआरथ पूर भेल तँ वाह नइ तँ आह। अनकासँ केकरो की मतलब।
ओ सोचलक- मुदा हम तँ स्वार्थमे नै छी। बेमार सारि बारम्बार फोन कऽ रहल छेली जे-
“हम जीअब की मरब तेकर कोनो ठेकान नहि। एक बेर भेँट कऽ जाउ।”
ओइठाम केना नै जाएब, जैठाम जेनाइ कर्तव्य अछि।
‘केतबो लिखब लेख, परेमक रूप अनेक।’
भेँट होएत। ओइ भेँट करबामे नै जानि केतेक सुख छै। केतेक आनन्द छै। सूचना मिललाक उपरान्त जितूकेँ कछमछी लगलै से अखनो धरि लगलै छेलै।
ओकरा यादि पड़लै। अँगनासँ निकलैत-काल पत्नी टोकने रहइ।
“केतए जाइ छिऐ। कोनो ओइठाम लोक नै छै।”
पत्नी जेना तमसाएल रहइ।
शंकामे औनाइत मन! तामसे फड़फड़ाइत! जितू मिलबैत बाजल-
“कोनो आनठाम जाइ छिऐ जे एना तमसाएल छी। अहींक गाम तँ जाइ छी।”
हँसैत जितू निकैल गेल छेलै।
सड़कपर ऐबते दोस टोकि देने रहइ-
“हे यौ, सासुर अछि पछिम आ जाइ छिऐ उत्तर मुहेँ।”
“कनी बैंकसँ टको-पैसा लेबाक अछि। अखैन हम नै रूकब।”
कहैत आगू बढ़ि गेल रहइ।
जितूकेँ मनमे आएल। जतरा पहर टोकि देने रहए तँए शायद बाटमे
एना बाधा भऽ रहल अछि।
पुन: सारिक संगे बिताएल समए ओकरा स्मरण हुअ लगलै। हँसी-खेल, फगुआक रंग-अबीर, आमक मास, मधुमास। ओकर रूप, गुण, बोली आ मुस्की मारैत मुख...।
किछुकाल लेल जेना ओ स्वर्गक सागरमे डुमकी मारए लगल। सुखकेँ यादि केलासँ लोक किछु पलक लेल पुन: सुखी भऽ जाइत अछि भोगर सुखक नव रूप!
सुनमसान बाट आ बिकट समए। जेना सभ किछु बिला गेल छेलै।
एकाएक मेघक गर्जनासँ जितूकेँ धियान भंग भऽ गेलइ। जेना फेर चारू-भरसँ अन्हार घेर लेलकै। एहने समैमे घटल घटनाक सबहक चित्र आगूमे आबए लगलै।
ओकरा मन पड़लै। एकबेर सासुरेमे सारक दोस कहने रहए-
“हे यौ, इलाकामे जँ कुसमए केतौ फँसि जाएब तँ हमर नाम सुमैर लेब।”
सारक मुहसँ दोसक बड़ाइ खूबे सुनने रहए।
जितूकेँ बुझेलै जेना कातमे किछो छेलै। मुदा ओ अन्हारमे किछो नहि देख रहल छल। पएर थरथराए लगलै। कथी छेलै- भूत-प्रेत आकि चोर-डकैत। पता नै ओतए पहुँच सकब आकि बाटेमे प्राण बिला जाएत...।
फेर भट्ट दऽ किछो खसल। डेराइते ओम्हर तकलक। देखते जेना मनकेँ भरोस भऽ गेलइ। कियो आगूमे बाट धेने धड़फड़ाइत जा रहल छेलै। जहिना लटछुटु माल दोसर माल-जालकेँ देखते स्थिर भऽ जाइत अछि तहिना जितूकेँ सन्तोख भेलै। शंका सभ मेटाए लगलै।
डेग बढ़ौलक जे संगे चलब, लगमे जाइते ओ उनैट कऽ कर्कश अवाजमे पुछलक-
“रेऽऽ ठाढ़ रह! केतऽ रहै छी?”
तखने बिजली चमकल। ओही इजोतमे जितू ओकर भयंकर रूप देखलक। भागल भय जेना फेरसँ देहमे समा गेल। डरे देह थराराए लगल। पेटक हवा निकास लेल गोंगिया उठल मुदा ओहो डरसँअन्दरेमे बिला गेल। अनायासे मुहसँ निकलल-
“हौ, अही अगिला गाम हमर सासुर अछि। हमहूँ तोरा चिन्हते छिअ आ तहूँ हमरा चिन्हते हेबहक। एना किए करै छहक।”
“आ रे तोरी-के, कोनए गेलै रौ, चेला सब, ई तँ सभकेँ चिन्हते छौ। जुलुम भेलौ। सभटा भेद खोलि देतौ। सभ किछो छीन-ले आ सारकेँ साफ कऽ दही।”
“हौ बाप, हम केकरो नहि चिन्हैत छी।”
“चुप...।”
तड़ाक-तड़ाक मुँहपर चमेटा खसए लगल।लगलै जेना बजर गिरैत अछि। जितू धड़फड़ा कऽ भूमिपर खसि पड़ल।
“देखै छी पाछूमे इजोत1 पुलिस आबि रहल छौ। सभ किछो छीन-ले आ गरदैन काटि दही। हम आगू निकलै छियो।”
एकटा चेला तरूआरि लेने जितू दिश बढ़ल आर सभ तेजीसँ आगाँ बढ़ि गेल। चेला जितू लग आबि सभ जेबीक तलाशी लेलक आ उठैत बाजल-
“यौ गुरू ई तँ थप्परेसँ मरि गेलै। मारबै की। भागू जल्दी, पुलिसक इजोत लगीच आबि गेल।”
सभ पड़ा गेल। जितू चिन्हल अवाज सुनि कुहरैत उठल। मन घृणासँ भरि गेलइ। अचरजमे डुमल स्वर निकललै-
“धनक लेल लोक एतेक नीचाँ गिर सकैत अछि। केकरा कहबै के पतिएतै, जेकरे कहबै सएह लतिएतै।”
जेना लगलै केतौ किछु नहि, कोनो सम्बन्ध नहि। मनुख केहेन आ जानवर केहेन। के नीक?
अनायासे ओकर हाथ ओहइ जेबी दिस गेलै जइमे आठ हजार टका रखने रहए। सभ टका-पैसा सुरक्षिते रहइ। ओ अवाक् भऽ गेल।
सोचलक- केतौ आ केकरो लग इमान रहि सकैत अछि। बुढ़-पुराणक बात मोन पड़लै-
केतबो काटबहक जड़ि
इमानक सोर पताल धरि।
Subscribe to: Post Comments (Atom)


text:
Friday, August 10, 2012
शम्भु कुमार सिंह -भाए-बहिनक व्यथा कथा
शम्भु कुमार सिंह
जन्म: १८ अप्रील १९६५ सहरसा जिलाक महिषी प्रखंडक लहुआर गाममे। आरंभिक शिक्षा, गामहिसँ, आइ.ए., बी.ए. (मैथिली सम्मान) एम.ए. मैथिली (स्वर्णपदक प्राप्त) तिलका माँझी भागलपुर विश्वविद्यालय, भागलपुर, बिहार सँ। BET [बिहार पात्रता परीक्षा (NET क समतुल्य) व्याख्याता हेतु उत्तीर्ण, १९९५] “मैथिली नाटकक सामाजिक विवर्त्तन” विषयपर पी-एच.डी. वर्ष २००८, तिलका माँ. भा.विश्वविद्यालय, भागलपुर, बिहार सँ। मैथिलीक कतोक प्रतिष्ठित पत्र-पत्रिका सभमे कविता, कथा, निबंध आदि समए- समेपर प्रकाशित। वर्तमानमे शैक्षिक सलाहकार (मैथिली) राष्ट्रीय अनुवाद मिशन, केन्द्रीय भारतीय भाषा संस्थान, मैसूर-६ मे कार्यरत।—सम्पाीदक
भाए-बहिनक व्यथा कथा
हुनका दुनूकेँ एकटा थाकल-हारल बटोही मानि सकैत छी। दुनूक चेहरा झमारल। आँखि सूजल। एकदम श्रीविहीन। हुनका दुनूमे की संबंध रहनि वा संबंधक निर्धारण केना भेल हेतै, से कहब कने कठिन मुदा संबोधनसँ बुझाइत छल जे दुनू गोटे भाए-बहिन जकाँ रहथि। बैसतहि मैथिली वरसँ पुछलथि- “कहू भाय की हाल-चाल! एहेन बगए किएक बनौने छी?”
वर: बीज रूपमे हम कहिया ऐ धरतीक गर्भमे पड़लौं, केना हमर अंकुरण भेल, से सभ हमरा एकदम स्मरण नै अछि। हँ, हमरा अपन नेनपनक किछु बात सभ स्मरण अवश्य अछि। तइ दिन हमर उमिर यएह कोनो छओ मासक लगधक रहल हएत। तखन हम एकदम छोट रही, ऐ लेल हमरा माल-जालसँ बचएबाक लेल यएह जगरनाथ मिसर (शिव मंदिरक प्रमुख पुजेगरी) चारू दिससँ जाफरीसँ घेर देने छलाह। तइ दिन मंदिरमे शिव आराधनाक लेल जतेको लोक-बेद अबैत छलाह, लोटाक बाँचल जल हमरा जड़िमे उझलि दैत छलाह। शिव-प्रांगणमे रहबाक परताप बुझू वा हमर अपन भाग्य, किछु महिला लोकनितँ हमरहुँ जड़िमे जल-फूल-अच्छत केर चढ़ौआ चढ़बए लागलीह। देखिते-देखिते हम अपन पूर्ण यौवनकेँ कहिया प्राप्त कऽ लेलौं से हमरो पता नै चलि सकल। भीमकाय हमर देह। हरियर-हरियर पातसँ आच्छादित दूर-दूर धरि पसरल हमर डारि। जखन मंदिरमे शिव नचारी गाओल जाइक तँ पूरा वातावरण संगीतमय भऽ जाइक। बसात उन्मत्त भऽ कए हमरा पात सभकेँ एक्कहि संग झंकृत कऽ दिअए आ आेइसँ निकसल मेहीं सुर जेना नचारीक सुरसँ मिलि-जुलि एकटा मनोहर दृश्य उत्पन्न कऽ दैक। हमरा डारि-पातक छाहरिमे जेठक दुपहरिमे भरि गामक बूढ़-बुजुर्ग ओइ मचानपर बैस शीतलताक अनुभव करै छलाह। नेना सभ कतौ खो-खो तँ कतौ बुढ़िया कबड्डी खेलाइत रहैत छल। हे ओइ कातमे भरि गामक माल-जाल सबहक लेल विश्रामस्थल छलै। सालमे एकबेर बरसाइत (बटसावित्री) दिन हमर नव रूपेँ श्रृंगार कएल जाए। ओइ दिन हमर सौंसे घरे बुझू जे लाल-पीयर जनौसँ लदि जाइ छल। हम गर्वोन्मत्त रही। हमरा बुझाइत छल जे सभदिन एहिना हमर जिनगी कटि जाएत। (एकटा दीर्घ निःश्वास छोड़ैत) ....मुदा हमरा सुन्दरताकेँ ककरो नजरि लागि गेल। हमरा घमंडकेँ घून लागि गेल।
एकबेर अही गामक लत्तर खाँक छोटका बेटाकेँ सौंसे देह खौजली भऽ गेल रहै। भरि सहरसाक डागदर-बैदसँ देखेलाक पश्चातो ओकरा कोनो लाभ नै भेलै। किओ हुनका कहलकनि जे ‘पाँज भरि अमरलत्तीकेँ जँ तीन-चारि दिन धरि हुनका पएरसँ मोलबा दियौ तँ खौजली जड़िसँ उपटि जाएत।’ लत्तर खाँ कतए-कहाँसँ भरि पाँज अमरलत्ती आनलनि आ बेटासँ पएर तरेँ मोलबौलथि। खौजली उपटलनि कि नै से नै जानि मुदा हम ओइ अमरलत्तीसँ अवश्य पाटि गेलौं। भेलै ई जे ओइ अमरलत्तीक एकटा टुकड़ी लत्तर खाँ हमरा गाछक उपर फेकि देलथि। आ ओ अमरलत्ती, जे ओहुना परजीवी होइत अछि हमरा सन हरियर गाछ पाबि धन्य भऽ गेल। आइ तँ हमरा सौंसे देहपर ओकरहि राज छै। ओइ आयातित सौंदर्यक नीचाँ हमर नैसर्गिक सौंदर्य फड़फड़ा रहल अछि। हमर तँ दम निकलल जा रहल अछि। बूढ़-बुजुर्ग लोकनि अखनो अबै छथि, नेना-भुटका सभ अखनो बुढ़िया कबड्डी आ खो-खो खेलाइत अछि मुदा हमर अस्तित्वविहीन भऽ जएबाक परबाहि किनको नै छन्हि । अहाँ तँ देखितहि छी जे हमर विशालकाय गाछ गामक प्रवेश द्वारपर अछि, तँए भरि गाममे बिआह-द्विरागमन, जनौ, मूड़न सन जतेको आयोजन होइत अछि, सभमे लोक एत्तहिसँ तोरणद्वार बना अपन-अपन घर धरि भुकभुकिया बल्ब लगा कए बाटकेँ झकझबैत अछि। एहेन सभ अवसरपर हमरा कतेक कष्ट होइत अछि से हम नै कहि सकैत छी। हमरा डारि-पातपर गत्तर-गत्तर भुकभुकिया बल्ब सभ लगा देल जाइत अछि जे भरि राति छिनार छौंड़ा-छौंड़ी जकाँ कनखी मारैत रहैत अछि..भुक...भुक...भुक...भुक। हमर तँ गत्तर-गत्तर झरकि जाइ ऐ।
एकदिन भोगल पहलमान गामक लोक सभकेँ हमरहि गाछतर बजाकए प्रार्थना केने छलाह जे- “ऐ बरक गाछपर सँ सभटा अमरलत्तीकेँ उजाड़ि-उपारि देल जाए नै तँ ओ दिन दूर नै जखन ई परजीवी अइ बर गाछकेँ नेस्तनाबूद कऽ देतै” मुदा गामक अधिकांश लोकक कहब रहै जे- “ई कि कोनो लतामक गाछ छिऐ जे सूखि जेतै! बर छिऐ बर....” बर तँ हम सरिपहुँ छी, मुदा जँ एहिना ई अमरलत्ती सभ हमरा डारि-पातक खून चोसैत रहत तखन कतेक दिन धरि हम जीबि सकब से भगवतीए जानथि.....। एतबा कहि बर फेर उदास भऽ गेलाह।
मैथिली: हमरो दशा तँ किछु एहने अछि भाय! हमरहुँ जनम कहिया भेल, कहिया हम लोक सबहक जीभसँ उच्चरित भेलौं से सभ हमरो स्मरण नै अछि। हमरा तँ अहाँ जकाँ अपन नेनपनो स्मरण नै अछि। असलमे नेनपनमे हमरा समस्त मैथिल समाजसँ ततेक ने दुलार-मलार भेटैत रहल जे हमर नेनपन अल्हड़पनहिमे बीत गेल। हमरा तँ जे किछु स्मरण अछि से अपन जुआनिएक। जेना अहाँ अपन पूर्णयौवनावस्थामे भीमकाय देह आ अपन विस्तीर्ण डारि-पातपर गर्व करैत छलौं तहिना हमहूँ अपन जुआनीमे मिथिलाकेँ के कहए अपन पड़ोसक राज आसाम, बंगालसँ लऽ कए नेपाल (विदेश) धरि अपन श्रुतिमाधुर्य गुणक बले पसरल छलौं। साहित्यक कोनो एहेन विधा नै जइसँ हमर श्रृंगार नै भेल हो।
ज्योतिरीश्वर, विद्यापति, उमापति, चन्दा, मनबोध।
हरिमोहन, यात्री, मधुप, ईशनाथ, राजकमल, प्रबोध।।
प्रभृति सहस्त्रों कवि-लेखक लोकनि द्वारा हमर साहित्य-संसारक श्रृंगार कएल गेल छल। ई संभवतः १९म शताब्दीक उत्तरार्ध रहल हेतै जखन मिथिलोपर अंग्रेजी शासन आ शिक्षाक प्रभाव पड़ए लागलै। नाओं कथी लेल कहब (भऽ सकैछ तइ दिन ओ हमरा लेल शुभे सोचने हेताह) अंग्रेजी साहित्यसँ प्रतिस्पर्धा करबाक कारणे सभसँ पहिने ओ हमर अपन लिपि तिरहुता, जे हमर अस्तित्वक प्रतीक चिह्न छल तकरा उतारि कए फेकि देलथि आ हमरापर देवनागरी थोपि देल गेल। तहिया के जनैत छलै जे ई देवनागरी हमरा एकदिन साँस लेब कठिन कऽ देत? आइ हमरा सौंसे देहपर ओकरे प्रभाव अछि। ओकरा तरमे हम फरफरा रहल छी। एकर एकटा उदाहरण हम अहाँकेँ दऽ सकैत छी- अहाँ भारतक कोनो कोनमे चलि जाउ आ लोकक समक्ष बंगलाक कोनो पाठ्य सामग्री प्रस्तुत कऽ कए पुछियौनि जे “ई कोन भाषा थिक? तँ ओ कहता जे बंगला” आ जँ से नै तँ बेसी सँ बेसी कहताह- असमियाँ वा उड़िया, मुदा हुनकहि समक्ष कोनो मैथिलीक पाठ्य सामग्री राखि दियौ तँ ओ फट्ट दऽ कहता जे ‘हिन्दी’। आब अहाँ कल्पना कऽ सकै छी जे तखन हमर मनोदशा केहन भऽ जाइत छल हएत। आर तँ आर जखन कखनो हम अपन आन सखी-बहिनपा (बंगला, असमी, उड़िया आदि)क संग कहियो काल बैसै छी तँ ओ लोकनि हमरा तेना ने फजीहति करै छथि से नै कहि सकै छी। हुनकासभ (बंगला, असमी, उड़िया आदि)क कहब छन्हिज जे- “देखू हमर धिया-पुता सभ विश्वक कोनो कोनमे किए नै होथि, कोनो भाषाक जानएबला किए नै होथि मुदा आपसी संवाद ओ लोकनि अपने भाषामे करै छथि आ एकटा अहाँक धिया-पुता सभ छथि.......” साँच पुछू तँ ई सभ उपालम्भ सूनि करेज कटि जाइत अछि। जो रे दैब! जो रे हमर कपार! हमरा (मैथिली) के कहए ओ लोकनि अपन मैथिल संस्कृतिओ केँ तँ तहिना ताकपर रखने जा रहल छथि- धोती, तौनी, पाग, जनौ..., सोहर, समदाउन, बटगमनी, लगनी...., तिलौरी, अदौरी, तिसिऔरी, तिलकोर..., सभटा हेराएल जा रहल अछि...। अपन ऐ सभ दुर्दशाक चर्चा जखन कहियो काल आन-आन भाषा लग करैत छी तँ जनैत छी ओ लोकनि हमरा की कहैत अछि? ओ सभ कहैत अछि- तोँ ईष्यालु छेँ, तँए तोरा आन-आन भाषा सभसँ ईर्ष्या होइत छौक, तोँ आन-आन सभ्यता आ संस्कृतिसँ डाह करैत छैँ, समैक संग जँ नै चलबेँ तँ एहिना पिछड़ल रहि जेबेँ आदि-आदि। आब अहीं कहू भाय! ई सभ तँ व्यर्थेक दोषारोपण छै ने? दुनियाँक कोन एहेन माए हेतै जकरा अपन धिया-पुताक सुख नै सोहाइत हेतै। अहाँ तँ हमर भाय थिकहुँ, अहाँ सँ हम जे किछु कहब से साँच आ हृदैसँ। हमर धिया-पुता सभ जे आइ विश्वक अनेको कोनमे पसरल छथि, ओ सभ जखन सूट-बूट-टाइ पहिरि निकलै छथि आ फर्र-फर्र अंग्रेजी, जापानी, स्पैनिश, जर्मन, फ्रैंच आदि भाषा बौलैत छथि, फिल्मी गाना गबैत छथि, नीक-नीक होटलमे जा कए काँटा-छूरी सँ खाइ छथि तँ ई सभ देखि सरिपहुँ हमर करेज जुड़ा जाइत अछि। भगवतीसँ गोहारि करैत रहैत छियनि जे “हमर धिया-पुता सभ एहिना अखिल विश्वमे कला, संगीत, साहित्य, राजनीति सभ क्षेत्रमे अपन-अपन नाओं आ जस करथु”। यएह परसूका गप्प थिक, फ्रैंकफर्टमे विज्ञानक क्षेत्रमे कएल गेल कोनो पैघ उपलब्धिक लेल हमरहि एकटा ‘सपूत’ केँ पुरस्कृत कएल जाइत रहै, सौंसे दुनियाँक मीडियाबला सभ ओइ समारोहक कवरेज करैत रहै, अपन सपूतक उपलब्धिपर गर्व करबाक लेल हमहूँ कोहुना ओत्तए पहुँच गेल रही, जहिना-जहिना हुनका सम्मानमे किछुओ बाजल जाइ, तहिना-तहिना हमर करेज गर्वसँ पसरल जा रहल छल, मोनमे होइत छल जे ओत्तहि मंचपर जा कए हम चिकड़ि-चिकड़ि कऽ लोक सभकेँ कहि दिऐक जे- देखू हम ईर्ष्यालू नै छी, हमरा विश्वक कोनो विषय, भाषा, समुदाय, सभ्यता, संस्कृतिसँ कोनो प्रकारक परहेज नै...... मुदा कार्यक्रमक अंतमे जखन हमर ओइ सपूतसँ पूछल गेलनि जे- अहाँक मातृभाषा की थिक? तँ हुनका मुँहसँ बहरेलनि अंग्रेजी!!! सरिपहुँ कहैत छी भाय! ई सुनितहि हमर करेज...., एतबे नै घर एलापर हुनकासँ हुनक पचमा किलासमे पढ़एबला बेटा पुछलकनि- “बाबूजी! बाबा तँ कहैत छथि जे हमरा सबहक मातृभाषा मैथिली थिक, तखन अहाँ अंग्रेजीक नाओं किएक लेलौं? जँ अहाँ सन-सन लोक सभ अपन मातृभाषाकेँ एना अछूत बूझैत रहताह तखन तँ मैथिलीक भविष्य.....।” बाप कहलकनि- चुप रह बुड़ि, ई कोनो आन भाषा थिकै? मैथिली थिकै मैथिली, एकर जड़ि पताल धरि पसरल छै……। आब की कही भाय! हम अपन ऐ सपूतक अटुट विश्वासपर विश्वास करी वा हुनक छोट बालक द्वारा कएल गेल हमर भविष्यक चिंताक प्रति आशा...! एतबा कहैत-कहैत मैथिलीक दुनू आँखिसँ दहो-बहो नोर खसए लागलनि।
बर, मैथिलीकेँ सांत्वना दैत रहलथि, हुनका मैथिलीसँ आर किछु सुनबाक अपेक्षा रहनि मुदा मैथिलीक मुँहसँ जेना बकारे नै बहराइत रहनि, ओ कपसि-कपसि कए कानि रहल छलीह....।
Posted by Gajendra at 12:07 PM
Labels: शंभु कुमार सिंह
Subscribe to: Post Comments (Atom)


text:
जयम रवि
रवि मोहन (जन्म १० सितम्बर १९८०), अपन मञ्चक नाम जयम रविद्वारा बेहतर रूपसँ जानल जाइत अछि, एक भारतीय (तमिल) चलचित्र अभिनेता छी जे तमिल चलचित्र उद्योगमे काज करैत अछि । अनुभवी चलचित्र सम्पादक मोहनक पुत्र, रवि अपन बडका भाई मोहन राजाद्वारा निर्देशित आ हुनकर पिता द्वारा निर्मित प्रेमप्रसङ्गयुक्त नाट्य चलचित्र जयम (२००३) मे अभिनेताक रूपमे अपन पदार्पण केनए छल ।
सन्दर्भ सामग्रीसभ[सम्पादन करी]
- ↑ "Biography", Official Website, Jayam Ravi, मूलसँ २५ अक्टुबर २०१२-के सङ्ग्रहित, अभिगमन तिथि ११ सितम्बर २०१२।


text:
अपराधी सभ निर्मला कुमारी केर नाम नात्र सँ काँपैत छथि। हिनक साहसिक काज के देखि कैको अपराधी नुका गेल छथि, अपराधी सभके सजा दियेबा मे निर्मला कुमारी कहियो पाछा नहि हटल छथि जे सराहनीय अछि। एहितरहक प्रासासनिक विभाग मे जुझारु अधिकारी हुवे तेँ वास्तव मे अपराध कम भ' जायत आओर अपराधि अपराध करबासँ बचता। डीएसपी निर्मला कुमारी लोग सभक बिच रहिके हुनक समस्या सुनैत छथि आओर ओहि समस्या केर सामाधान करबाक लेल सदिखन प्रयासरत रहैत छथि।
हालही में बेनीपट्टी बेहटा स्थित सरोज पुस्तकालय मे डीएसपी निर्मला कुमारी केर अध्यक्षता मे ग्रीन व क्लीन बेनीपट्टी अभीयान के तहत बेनीपट्टी बाजार केर सौंदर्यकरण व विकास करबाक लेल बुद्धिजिवि, समाज सेवी,जनप्रतिनिधी आओर प्रबुद्ध नागरीक सभक बैठक भेल, जाहिमे ग्रीन व क्लीन बेनीपट्टी आओर कैको विंदु पर वीचार विमर्श कायल गेल। जहियासँ डीएसपी निर्मला कुमारी क्षेत्र मे आयल छथि, वास्तव मे अपराध मे भारी कमी आयल अछि। जाति भेदभाव सँ दुर रहैत निर्मला कुमारी लोग सभक सेवा कए अपन खुशी बुझैत छथि।


text:
अपन मिथिला/ सप्तरी, भादौ ७ :- एहि बेरि के बाढ़ि'क कारण सँ सप्तरी जिलामें सञ्चालन में रहल बहुत किसिमक १८ टा सिँचाइ आयोजनामें पूर्णरुपसे क्षति भगेल अछि।सिँचाइ विकास डिभिजन कार्यालय सप्तरीद्वारा सञ्चालित नयाँ आ पुरानका सिँचाइ आयोजना क्षतिभेला सँ करिब नेपाली रु. ४० करोड बराबरके क्षति भेल अछि। सिँचाइ आयोजनाके पूरा काम सेहो बन्द भगेल अछि ।
कार्यालय प्रमुख अशोक साहके अनुसार जिला में खाँडो, मोहुली, जिता, खडक, बिहुल आ त्रियुगा, सप्तकोशी नदीके बाढ़िके साथ बालु, ढुङ्गा आ माइट सिँचाइ आयोजनासभ झाँपल स s करोडौँ रुपैयाँ बराबरम क्षति भेल अछि ।
बाढ़ि'क कारण सडक सिँचाइ आयोजना कल्याणपुरमें हेडवर्कस आ गाइड बैंक टुटल, पाचम सिँचाइ आयोजना अर्नाहामें बालुसे झाँपल के क्षति भेल, शहिद गोविन्ददह सीतापुर आयोजनाके बेक फुइटके आ रिटेलिङ देवाल टुइट के खरब भगेल अछि , बलान सिँचाइ आयोजना मलहनिया बालुसे झाँपल गेल आ बैंकससेहो दहा गेल अछि । बिहुल सिँचाइ आयोजनाके हेडर्वक टुटल आ पश्चिम तर्फसे बैंक गिरल खोला ओहिमे समेट गेल अछि ।
और, क्षति भेल आयोजनामें सुरुङ्गा सिँचाइ आयोजना पोखरियामें बालुसे झाँपल गेल अछि, मोहुली सिँचाइ आयोजना जन्डोलमें खोला मिलगेल, बिघना सिँचाइ आयोजना कुशाहाके हेडवर्कस ओभर टन भेल, आअमसोत सिँचाई आयोजना प्रशवनीके हेडवर्कस ओभरटर्न भेल आ खडक सिँचाइ आयोजना मैनासहस्रबाहुके बैंक कटिंग भेल अछि।
ओहिने, बलान सिँचाइ आयोजना हर्दिया, देवधार सिँचाइ आयोजना जमुवा, पोर्डासिँचाइ आयोजना, सुन्दरी सिँचाइ आयोजना धर्मपुरके मुह झपगेल आ ठाम ठाममें टुइट गेल, सिरेला बाँध सिँचाइ आयोजना बनोली बाँध दहा गेल अछि । भोक्रदह सिँचाइ आयोजना शम्भुनाथ–३ डगराहीके स्यिपल टुटल आ मुह झपागेल फुटल अछि । अमहा सिँचाइ आयोजना मल्हनमें बाँध पूरारुप से क्षतिग्रस्त भेल नहर बिगड़ल अछि । आ डुम्बर जोर सिँचाइ आयोजना हरिहरपुरके हेडवर्क आ बंैक क्षति भेल जानकारी देने अछि ।
कार्यालयके अनुसार क्षतिग्रत आयोजना तत्काल चलु करै के लेल नेपाली रु दश करोड ५० लाख लागत अनुमान अछि । पूर्णरुपमें आयोजनासभ पहिले के स्थितिमें लबैलेल नेपाली रु ४० करोडसे बेसी खर्च लागत से कहलक। उ १८ टा आयोजना सञ्चालनसे सप्तरीके नौ हजार हेक्टर खेतीयोग्य जमिनमें सिँचाइ भरहल छेल।


text:
- मुखपृष्ठ
- अनचिन्हार आखरक परिचय
- गजल शास्त्र आलेख
- हिंदी फिल्मी गीतमे बहर
- भजनपर गजलक प्रभाव
- अन्य भारतीय भाषाक गजलमे बहर
- समीक्षा/आलोचना/समालोचना
- गजल सम्मान
- गजलकार परिचय शृखंला
- गजलसँ संबंधित आडियो/वीडियो
- विश्व गजलकार परिचय शृखंला
- छंद शास्त्र
- कापीराइट सूचना
- अपने एना अपने मूँह
- गजलक इस्कूल
- गजलकार
- अर्चा-चर्चा-परिचर्चा
- आन-लाइन मोशायरा
- आशीष अनचिन्हारक रचना संसार
- मैथिली गजलसँ संबंधित आन लिंक, पन्ना ओ सामग्री
- Maithili Gazhal Books download
Sunday, 17 May 2015
गजल
गजल/आलेखक लेखक/प्रस्तुतकर्ता छथि: Kundan Kumar Karna at 5/17/2015 11:06:00 am No comments: एहि पोस्टक लिंक।
खोजबीनक कूट-शब्द: कुन्दन कुमार कर्ण, गजल
Thursday, 14 May 2015
गजल
सम्पूर्ण भूकम्प पीड़ित आ एहि कारणे अपना सभक बीचसँ गुजरलप्रति श्रद्धाञ्लीस्वरूप समर्पित ई गजल
जै ठाँ छल काइल नित जिनगीक मुस्कान
तै ठाँ बस नोरक रहि गेलै किए स्थान
हे ईश्वर ई केहन खेल प्रकृति केर
लोकक घर जेना अछि बनि गेल शमसान
गजलक अक्षर-अक्षर कानैत अछि आब
कहि धरती कोना यौ बनि गेल बइमान
कहियो सुन्नरता जै देशक रहल शान
छन भरिमे सभ ओ मेटा गेल पहचान
आशा मोनक कुन्दन अछि जीविते मोर
उगबे करतै जिनगीमे एक दिन चान
मात्राक्रम : 222-222-221-221
© कुन्दन कुमार कर्ण
जै ठाँ छल काइल नित जिनगीक मुस्कान
तै ठाँ बस नोरक रहि गेलै किए स्थान
हे ईश्वर ई केहन खेल प्रकृति केर
लोकक घर जेना अछि बनि गेल शमसान
गजलक अक्षर-अक्षर कानैत अछि आब
कहि धरती कोना यौ बनि गेल बइमान
कहियो सुन्नरता जै देशक रहल शान
छन भरिमे सभ ओ मेटा गेल पहचान
आशा मोनक कुन्दन अछि जीविते मोर
उगबे करतै जिनगीमे एक दिन चान
मात्राक्रम : 222-222-221-221
© कुन्दन कुमार कर्ण
गजल/आलेखक लेखक/प्रस्तुतकर्ता छथि: Kundan Kumar Karna at 5/14/2015 03:07:00 pm No comments: एहि पोस्टक लिंक।
खोजबीनक कूट-शब्द: कुन्दन कुमार कर्ण, गजल
Wednesday, 13 May 2015
गजल
भेटैत रहिहें कहियो काल
देखैत रहिहें कहियो काल
ई प्राण बनलौ तोरे लेल
झीकैत रहिहें कहियो काल
चर्चा हमर बस उड़िते रहतौ
सूनैत रहिहें कहियो काल
सुइटर सनक छै ई जीबन से
बूनैत रहिहें कहियो काल
हम फूल तों भमरा बनि बनि कऽ
सूँघैत रहिहें कहियो काल
सभ पाँतिमे 2212+2+2221 मात्राक्रम अछि।
तेसर आ चारिम शेरक दोसर पाँतिक अंतिम दीर्घकेँ संस्कृत परम्परानुसार लघु मानल गेल अछि।
सुझाव सादर आमंत्रित अछि।
गजल/आलेखक लेखक/प्रस्तुतकर्ता छथि: Ashish Anchinhar at 5/13/2015 02:02:00 pm No comments: एहि पोस्टक लिंक।
Subscribe to: Posts (Atom)


text:
Sunday, April 8, 2012
सरोजिनी :: जगदीश मण्डल
सरोजिनी
मझोलका किसान भेलोपर जमीन्दारीक ठाठ-बाठ आ रुआब अखनो हरदेवकेँ छन्हिये। वएह हथिसार सन-सन घर, बीघा भरिक फुलवारी, घरक आगूमे झील सन पोखरि जेकरा चारू मोहारमे मेड़हाओल घाट। कलम-गाछीक कमी नै। सभ रंगक आम फुटा-फुटा लगौने। सरही फुटे, कलमी फुटे। एक भागमे सभ रंगक इलची पाँच कट्ठामे। आसामक बोन जकाँ बँसबारि जइमे हजारो बाँस सुक्खल। शीशो गाछक डारि सभ मोटा-मोटा गाछे जकाँ भऽ गेल। लताम, बेल, धात्री, सपाटू, शरीफा, आँता, कटहर, बरहर इत्यादिक बगीचा सेहो छन्हिये। सालो भरि कोनो ने कोनो फल गाछमे लुबधले रहैत छन्हि। अनेको रंगक देशी-विदेशी केराक करजान। दोसराक खेतमे पएर नै देब, एहेन रुआब हरदेवक बाबाक अमलदारीमे रहनि। बनसी खेलै दुआरे पोखरिक बीचो-बीचो पुल जकाँ सेहो बनौने।
जमीन्दारी टुटलोपर बाहरसँ तँ नै बूझि पड़ैत मुदा भीतरे-भीतर फोक भऽ गेल छल। महाजनी चल गेलनि। बखारी टूटि गेलनि, नोकर-चाकर नै रहलनि, मुदा मनमे अखनो ओ टेढ़ी छन्हिये। पाँच भाँइक भैयारीमे सभ किछु बँटा गेल। अपन समांग सभ तँ अधिक पढ़ल-लिखल नै मुदा पढ़ल-लिखल नोकर रखि सभ कारोबार चलबैत रहथि। एते दिन झाँपि-तोपि निमहलनि। मुदा आब ने दोसर रुआब मानैले तैयार आ ने अपना दम जे दाेसरपर रुआब करब।
बच्चेसँ हरदेव बाबाक संग कोट-कचहरी अबैत-जाइत रहल। तइ क्रममे कानून-कायदा, लड़ाइ-झगड़ाक भाँज बुझने छल। घरोपर हरदेव नियमित क्रिया-कलाप बनौने छल। भाेरे उठि दतमनि कऽ कुड़ा-अाचमनि कऽ भरि छाँक पानि पीब, पान खा लोटा लऽ मैदान दिस जाइत छल। घंटो भरि सिनुरिया आम-गाछक निच्चाँमे लोटा रखि सौंसे गाछी टहलि-बुलि देखैत छल। पाकल फल तोड़ि-तोड़ि गमछामे बान्हि घुमै काल घरपर नेने अबैत छल। सभ दिन टटका फल खेने दुनू परानीक शरीर बुलन्द रहै। चारिटा गाए पोसने छल। गाए तँ देहातिये छलै मुदा नम्हर कदक। एकबरना कारी। डेढ़ियापर बाहैत-बिआइत तँए सभ दिन दूधक लाट रहबे करै। सभ दिन बेरू पहर असेरी गिलाससँ दू गिलास दूधमे भाँग घोड़ि पीब हरदेव बनसी खेलए जाइत छल। बीच पोखरिमे चौखुट बनसी खेलैले जे बनौने रहथि ओइपर जा कुरता निकालि रखैत छल। पानक सभ सामान सेहो नेने जाइत छल। एयर कंडीशन जकाँ जल हवा तहूमे झुलैत झिझड़ीदार परदा जकाँ भाँगक निशां हरदेवक हृदैकेँ झुलबैत रहै छल। हरिअर-हरिअर कुमही हवाक सिहकीक संग जलक सवारीपर सपरिवार सवार भऽ रसे-रसे पोखरिमे टहलैत छल। बहुत पहिने हरदेवक पिता पोखरिभिंडासँ ललका कमल आ बेरमा बड़की पोखरिसँ उजड़ा कमलक गाछ आनि लगौने रहथि। दुनू रंगक कमलक शोभा देखैमे अद्भुत लगैत छल। आनन्दक समुद्रमे असकरे हरदेव सभ दिन मगन भऽ झुमैत रहै छल। छोटकी माछ सभ बनसी बोर निचेनसँ खा लैत। लुक-झुक गोसाँइ होइते हरदेव बनसी समेटि रखि घुिर कऽ घर अबैत छल। घरपर आबि चाह पीब टहलैले निकलि जाइत छल। बच्चेसँ घुरन हरदेव ऐठाम नोकरी करैत छल। साते-आठ सालक जखन रहै, बाप मरि गेलै। बपटुग्गर घुरन माएक संग नम्हर जिनगी जीबैले दुखक पहाड़सँ संघर्ष करए लगल। जखन घुरन छँटगर भेल, बिआह-दुरागमन भेलै। तखन पाँच रुपैया महीनाक नोकरी छोड़ि बोनियाती काज हरदेव ऐठाम करए लगल। घुरन आ हरदेव एकतुरिया। हरदेव सुखक बीच आ घुरन दुखक बीच जिनगी बितबैत छल। एकतुरिया रहने दुनूमे घनिष्ठ प्रेम। एकठाम रहने घुरनपर हरदेवक असीम विश्वास सेहो रहनि। जँ कहियो हरदेव कतौ बाहर जाइ छलाह तँ घुरनेपर खेती-बाड़ीक भार दऽ जाइत छलाह। घुरनक घरवाली सोमनी हरदेवक अंगनाक काज, बरतन-बासन धोनाइसँ लऽ कए पानि भरनाइ चूल्हि-चिनमार निपनाइ सभ करैत छल, जइसँ खेनाइ-पीनाइ चलि जाइत छलैक। बेटा रमेश माएक संग हरदेवक आंगनमे खाइत-खेलाइत छलै। सरोजिनी आ रमेश कहियो अटकन-मटकन खेलए तँ कहियो चोरा-नुक्की।
गामेमे स्कूल रहने रमेशक नाओं घुरन लिखा देलक। सरोजिनी सेहो स्कूल जाए लगल। पढ़ैमे रमेश चन्सगर। हरदेवक परिवारसँ लाट रहने रमेशक गरीबी छिपल। रमेश दू बर्ख सरोजिनीसँ जेठ। बच्चेसँ रमेश रोगसँ आक्रान्त भऽ गेल। केयो रमेशकेँ बाल-ग्रह कहैत छलै तँ कियो पछुआ लागब कहैत छलै। घुरन आ सोमनी कत्ते गहवर रमेशकेँ लऽ लऽ गेल मुदा रोग नै छुटलै। दिनानुदिन रोग बढ़िते गेलै। अंतमे निराश भऽ घुरन सोने वैदसँ रमेशक इलाज करौलक। साते दिनमे बेमारी छुटि गेलै। मुदा रमेशक शरीर खिदखिदाहे रहल।
परसूए माघक पूर्णिमा। गंगा नहाइले गामक मरद-स्त्रीगण उमड़ल। सुशीला सेहो पति हरदेवकेँ चलैले कहलकनि। दुनू परानी हरदेव गंगा-नहाइले रौतुके गाड़ीसँ सिमरिया विदा भेला। हरदेव अंगनाक भार सोमनीकेँ आ माल-जाल भार घुरनकेँ दऽ गेलाह। सिर्फ सरोजनियेँटा रहल। सोमनीकेँ सरोजिनी चाची कहैत।
चारि साल पहिने गामक स्कूलसँ निकलि सरोजिनी आ रमेश हाइस्कूलमे पढ़ैत छल। संगे दुनू गोटे स्कूल अबैत जाइत छल। रमेश आ सरोजिनी ओसारक चौकीपर बैस पढ़ै-लिखैक गप-सप्प करैत छेलीह। साेमनी आंगन बहारि बाढ़नि रखिते छलि आकि सरोजिनी पुछलक- “चाची, अगिला महीनामे मैट्रिकक परीक्षा हेतै। मैट्रिकक बाद रमेशकेँ पढ़ेबै की नै?”
सोमनीक मनक आशापर गरीबीक चादरि झपने छलि। सोमनी ठाढ़ भऽ एकटक सरोजिनीकेँ देखि बाजलि- “बुच्ची कहलौं तँ बड़ नीक बात। कोन माए-बापकेँ बेटा-बेटीक पढ़ेबाक मनोरथ नै होइ छै मुदा खरचा जुमतै। गरीब लोक कोनो लोक होइए। सभ मनोरथ संगे जाइ छै।”
सोमनीक बात सुिन सरोजिनीक मुँहक हँसी बिला गेल। कने काल चुप भऽ बाजलि- “कहलौं तँ ठीके चाची। हमहीं अखन बाप-माएक ऐठाम छी, सुख करै छी। जँ हमरे गरीब घरमे बिआह हुअए तँ अखुनका सुख रहत।”
“जेकरा जे भाग्य-तकदीरमे लिखल रहै छै से होइते छै। रमेशक भागे खराप छै तँ सुख कतएसँ आओत।”
“चाची, गाममे तँ नोकरी नहिये हेतै, तब तँ बाहरे जाए पड़तै?”
“कियो चिन्हारेकेँ संग लगा दिल्ली पठा देबै। कोठीमे कोनो काज भइये जेतै।”
“रमेश दिल्लीमे नोकरी करत। अहाँ दुनू परानी ऐठाम रहब। बड़-बेमारीमे केकरा के देखबै?”
“जेकरा जे दुख-की सुख लिखल रहै छै से अान थोड़े बाँटि लइ छै।”
सरोजिनीक नजरिमे आशाक किरण चमकि रहल अछि जखन कि सोमनी निराशाक पहाड़ तर दबाएल अछि। बच्चेसँ जुड़ल सिनेहकेँ जेना वीणाक ध्वनिकेँ हथौरीक चोट भग्न कऽ दैत छैक तहिना सरोजिनीक स्वरकेँ सोमनीक आबाज ध्वस्त कऽ देलक।
पाँचतारा होटलमे डेरा। जहाजसँ देश-िवदेशक एनाइ-गेनाइ। नीक नोकरीक संग नीक दरमहो। तइपर सँ चोरा-नुका कऽ दोहरी धंधो। एेश-मौजक जिनगी जीबैत, पुष्ट गोर शरीर हृदयनारायणक। ने घरक चिन्ता ने परिवारक बोझ। होटलक मालिक अंग्रेज, जिनका दुइ गोट कन्या। दुनूकेँ एक-एक होटल दऽ अपन भार हटौने। अपने अंग्रेज साहब दुनू बापुत लोहाक कारखाना चलबैत। होटल चलौनिहारि रोजी। जखन हृदयनारायणकेँ होटलमे अबैत रोजी देखै तँ आँखि गड़ा एकटकसँ निच्चाँ-ऊपर निहारैत रहए। कोठरीमे गेलापर अनेरे जा-जा रोजी हृदयनारायणकेँ पूछैत- “कोनो वस्तुक दिक्कत तँ नै अछि?”
बी.ए.पास रोजी। बीख बर्खसँ उपरे उमेर। सोनहुल केश, भुल्ल गोर। छरहरा शरीर, फुरतीसँ छट-छट करैत।
हृदयनारायण क्लबक सदस्य सेहो रहथि। मन-माफित मनोरंजन करैत। वसन्तक बहार छोड़ि पतझड़क अनुभूतिसँ अनभुआर भऽ गेल हृदयनारायण। देहाती जिनगीसँ गुजरल हृदयनारायण छल-प्रपंचसँ कोसो दूर छल। डयूटीसँ आबि कपड़ा बदलि स्नान-जलखइ कऽ, सोफापर लेटि अगिला जिनगीक संबंधमे सोचए लगल। बिआह करब, परिवार बनाएब। हृदयनारायणक कोठरीमे प्रवेश कऽ रोजी कुर्सीपर बैसैत बाजलि- “चिन्ताक पहाड़क तरमे किएक दबल छी?”
सुक्खल मुस्की दैत हृदयनारायण उत्तर देलक- “थाकल छी।”
रोजीक मुस्की भरल मधुर स्वर हृदयनारायणक हृदैमे चुभए लगल। प्रेमक अंकुर अंकुरित हुअए लगल। चिन्ताकेँ दबबैत हृदयनारायण मुस्कुराए लगल। रिंग कऽ रोजी नोकरकेँ काॅफी आनैक आदेश देलक। नोकर कॉफी-सिगरेट-सलाइ नेने आएल। जखने हृदयनारायण काॅफीक चुस्की लऽ कप रखलक आकि रोजी कपसँ कप िभड़ा पीबए लागलि। कप रखि रोजी दूटा सिगरेट सुनगौलक। एकटा हृदयनारायणकेँ हाथमे दऽ दोसर अपने काॅफीक संगे पीबए लगलीह। पाँच साल पहिने रोजी बी.ए. पास केने छलि। पसिनगर संगी नै भेटने अखन धरि अविवाहिते छलि। बिना हिचककेँ रोजी हृदयनारायणसँ पुछलक- “बिआह भऽ गेल अछि?”
“नै।”
“परिवारमे माता-पिता छथि।”
“अखन धरि बिआह किएक ने केलौं?”
“नोकरीसँ पहिने सोचैत रही जे जा धरि अपना पएरपर ठाढ़ नै भऽ जाएब ताधरि बिआह नै करब।”
“तीन सालसँ तँ नोकरियो करै छी?”
“वएह सोचि रहल छी।”
हृदयनारायणक हृदैक आँखि रोजीकेँ देखए लगल। धड़फड़ा कऽ उठि रोजी हँसैत चल गेलि। हृदयनारायणकेँ आरो गप्प करैक इच्छा छल जे अखन नै भऽ सकल। गामक पछुआएल जिनगीकेँ शहरक अगुआएल जिनगीमे बदलैक विचार हृदयनारायणक मनमे आएल। मुदा गंगाजल ताबे धरि गंजाजल रहैत अछि जाबे धरि गंगा नदीक बीच रहैत अछि मुदा वएह अथाह समुद्रमे मिललापर बदलि जाइत अछि। एे द्वन्द्वमे हृदयनारायण पड़ल-पड़ल सिरमापर माथ दऽ कछमछ करए लगल।
दस बजे रातिक घंटी घड़ीमे टनटनाएल। बाहरक गँहिकीक आएब बन्न भऽ गेल। मुख्य दरवाजामे ताला लागि गेल। रोजी सिगरेटक डिब्बा, सलाइ आ ह्विस्कीक बोतल नेने हृदयनारायणक कोठरीमे पहुँचि गेलि। दूटा गिलासमे ह्विस्कीक बोतलक मुन्ना खोलि ढारलक। एकटा गिलास हृदयनारायणक आगूमे बढ़ा दोसरमे अपने पीबए लागलि। दू-दू गिलास दुनू गोटे पीब सिगरेट पीबए लगल। सिगरेटक धुआँ रोजी दिस उड़बैत हृदयनारायण पुछलक- “हमर परिचए तँ बुझलौं अपन कहू?”
मुस्कुराइत रोजी बाजलि- “दू गोट होटल दुनू बहिनकेँ पिताजी देने छथि। अपने पिताजी आ भाय लोहाक मिल चलबैत छथि।”
“अखन धरि अहाँ बिआह किएक ने केलौं?”
“मनगर जोड़ीक अभावमे।”
“कत्ते दिन प्रतीक्षा करब?”
“बरिसो-बरिस, अखनो।”
“की मतलब?”
“जँ अहाँ हँ कहि दी तँ लगले भऽ जाएत।”
“पितासँ बिना पुछने?”
“अपन पसिनक उपरान्त हुनका कहि देबनि।”
“जाउ हम तैयार छी, हुनकासँ पूछि लिअनु।”
दोसर श्रेणीमे सरोजिनी आ रमेश मैट्रिक पास भेल। नीक विद्यार्थी रहितो रमेश कम अंक पौलक। उत्साह आ लगने एहेन जे रमेश पढ़ि सकल। सरोजिनी वय:संधिक सीमा पार करैत किशोरीक सीमामे प्रवेश करैत रहए। लज्जाक आगमन भऽ गेलै। किशोरीक विशेषता सरोजिनीकेँ अंग-प्रत्यंगसँ हूलकी देमए लगलै। अपन रिजल्टक जानकारी रमेश हरदेवकेँ देमए पहुँचल। ओना सरोजिनी पिताकेँ पहिने कहि देने छल।
हरदेव दलानक कुरसीपर ओङठि कऽ बैस सरोजिनीक बिआहक संबंधमे आँखि मूनि सोचैत रहथि। मैट्रिक पास बेटीक लेल बी.ए. पास बड़ चाही। घरो अपनासँ दब नै होअए। समए एहेन भऽ गेल जे खर्चक कोनो हिसाब नै रहत। जमीन्दारी चल गेल मुदा ठाठ-बाठ तँ वएह अछि। बेटाक रिजल्ट सुिन घुरन हँसैत आबि हरदेवकेँ पुछलकिन- “मालिक एना मन्हुआएल किएक छी?”
आँखि खोलैत हरदेव बाजलाह- “नै-नै, मन्हुआएल कहाँ छी। सरोजिनीक संबंधमे सोचै छलौं। तोराे रमेश तँ बिआह करै जोगर भऽ गेलह।”
“मालिक बेटा-बेटीक बिआह तँ माए-बापक लेल करजे छी। देहक कोन ठेकान तँए जँ भऽ जाएत तँ ऐ बेर कऽ लेब।”
दछिनबरिया घरमे पलंगपर पड़ल सरोजिनी अपन भविष्य दिस तकैत छलि। भैया कलकत्तासँ गाम नहिये औताह। माए-बाबू रसे-रसे बुढ़े होइत जेताह। दुनू गोटेकेँ बुढ़ाड़ीमे के सेवा करतनि? अछैते बेटा-बेटी दुख हेतनि। रमेश गुरु जकाँ पढ़बैत अछि। माए-बाप नोकर जकाँ सेवा करैत अछि। दुनू गोटेक -रमेश आ सरोजिनीक- बीच धन आ जातिक अन्तर अछि। राजा दशरथोकेँ स्त्री तीन जातिक छलथि। अधर्म कहाँ भेलनि। जिनगी हँसैत शान्तिसँ चलै यएह तँ सबहक इच्छा होइत छै। रमेश दिल्ली-बम्बइ जा कोठी आकि मिलमे नोकरी करत। आइ धरिक जे सिनेह रहल ओ टूटि जाएत।
हरदेवकेँ गोड़ लागि रिजल्टक जानकारी दैत रमेश आंगन गेल। सरोजिनी घरसँ निकलि आबि रमेशकेँ पुछलक- “कओलेजमे नाओं लिखाएब की नै?”
“पढ़ैक इच्छा तँ अछि मुदा......।”
भगवतीक रूप जकाँ आँखि निआरने सरोजिनी कहलक- “रमेश, हम निश्चय कऽ लेलौं जे अहींसँ बिआह करब। तखने दुनू परिवारक कल्याण होएत।”
सरोजिनीक बात सुनि रमेशक करेज डरसँ काँपए लगल। आँखिमे डर सन्हिया गेलै। मुदा सरोजिनी बजिते रहल- “दुनू गोटे एम.ए. तक पढ़ि, गामेमे हाइस्कूल बना शिक्षक बनब।”
कँपैत हृदैसँ रमेश पुछलक- “पिताजी विरोध करताह, तखैन?”
“अपन मालिक हम स्वयं छी। हुनको बुझैबनि। पुतोहु इसाइ भेलनि से बड़ बढ़ियाँ। अखन धरि जातिक पहाड़ जे समाजमे बनल अछि ओकरा मेटाएब। जे समाज भूखलकेँ पेट नै भरैत अछि, नाङटकेँ बस्त्र नै दऽ सकैत अछि, बेघरकेँ घर नै बना सकैत अछि, मूर्खकेँ पढ़ा नै सकैत अछि, लूटैत इज्जतकेँ बचा नै सकैत अछि, ओइ समाजकेँ विरोध करबाक कोन अधिकार छै?”
“सभ रहलाक बादो समाजमे मिलि कऽ रहब आवश्यक होइत छैक।”
“हँ होइत छैक। जे समाज अछि ओ हमरा अहाँ छोड़ि कऽ नै अछि। जे समाज हमरा विचारकेँ महत नै देत ओहो अपन विचार थोपि नै सकैत अछि। तँए समाज सोचऽ जे हमर कल्याण केना होएत।”
सरस्वतीक फोटोमे पहिराओल फूलक माला धड़सँ उताड़ि सरोजिनी रमेशक गरदनिमे पहिरा देलक।ःःःःःःःःःः
Subscribe to: Post Comments (Atom)


text:
Friday, August 10, 2012
वसंत भगवंत सावंत कोंकणी कथा : मर्णताळणी, मूल कथाकार: हिन्दी अनुवाद : डॉ. शंभु कुमार सिंह ओ श्री सेबी फर्नांडीस: मैथिली अनुवाद : डॉ. शंभु कुमार सिंह
मृत्युकेँ टारब
“कनिष्ठ अभियंताक जीप आबि रहल अछि..... सभ कियो काजपर लागि जाउ।” गाछपर चढ़ि मौध निकालबाक प्रयास कऽ रहल फ्रांसिस पहाड़ीक बाटे हपसैत अबैत जीपकेँ देखि सभ मजदूरकेँ चेतएबाक स्वरमे चिकरल आ स्वयं सेहो शीघ्रहिं नीचाँ उतरि गेल। बीड़ी पीबाक बहन्नासँ काम बन्न कऽ कए गप्प करएबला आ लगपासमे बैसल सभटा मजदूर हाँइ–हाँइ उठि हाथमे दबिया लऽ कऽ गाछ–बिरीछ काटए लागल। आइ भोरहिसँ मजदूर सभ मोन लगा कए काज नै केने छल। हमरा सभकेँ दाणे पहाड़ दए चढ़िकए अबैत–अबैत साढ़े नओ बजि गेल रहए। आइ हम स्वयं ओकरा सबहक समक्ष ठाढ़ भऽ कए काज नै लऽ रहल छलौं, ऐ लेल ओहो सभ नहुएँ–नहुएँ काज कऽ रहल छल। बिना काजक दिन खेपैत देखियो कए हम ओकरा सभपर गोस्सा नै कऽ सकलौं। आइ हमर मोन नीक नै रहए। भोरहिंसँ हम पहाड़क टिल्हापर सातनक गाछक नीचाँ बैसल रही। हम जतए बैसल रही ओतएसँ नीचाँ सलावली नहरक काज चलैत रहै, जे साफ झलकैत रहै। बहुतो रास मशीनक हल्ला होइत रहै। नहरक काज आधासँ बेसी भऽ चुकल छलै। आगूक पाँच–छओ बरखक भीतरहिं काज पूर्ण भऽ जएबाक उमेद रहै आर अोइ नहरक पानि पीबा आर आन प्रयोगक लेल ऐ दाणे पहाड़पर ट्रिटमेंन्ट प्लान्ट बनऽबला रहै। हमरा एतुका कार्यभार भेटबासँ पूर्वहिं निरीक्षण भऽ गेल रहै। यएह किछु दिनमे काजक ठीका निकालि ठिकेदारकेँ काज संपन्न करएबाक आदेश दऽ देल गेल रहै। अगिले सप्ताह मुख्यमंत्रीक हाथेँ शिलान्यास हेबाक रहै। ऐलेल अोइ जमीनकेँ चिह्नित करबाक लेल कार्यपालक अभियंता साहेब एतेक मजदूरकेँ लगा कए ऐ महत्वपूर्ण जमीनकेँ साफ करबाक लेल कहने छलै। काल्हि आ परसू तँ मजदूर सभकेँ लड़ा–चड़ा कए हम नीक जकाँ काज करा लेने रही मुदा आइ हमर मोन काजमे नै लागि रहल छल।
कनिष्ठ अभियंताक जीप पहाड़ीक बाटे एम्हरे आबि रहल छलै आ अोइसँ आबए बला आवाजसँ हमर बेचैनी बढ़ल जा रहल छल। सभ मजदूर दौग कए काज करबाक नाटकमे लागि गेल, मुदा हमरा उठि कए ठाढ़ होएबाक साधंस नै भेल। हमरा बुझाइत छल जेना हमरा देहसँ प्राण निकलल जा रहल हुअए। काल्हि भोरहिं तँ कनिष्ठ अभियंता द्वारा कार्यस्थल केर निरीक्षण कऽ लेल गेल छलै, तखन अखन दिनक बारह बजे ओ किए आबि रहल छलै? निश्चित रूपेँ ओ हमरा बाबूजीक मृत्युक खबरि लऽ कए आबि रहल हेताह, हमरा लागल। “आइ काजपर नै जाउ” भोरहिसँ हमर घरक लोक सभ कहैत छलाह। बाबूजी कखन अपन अंतिम साँस लेताह भरोस नै। ओछाओनपर पड़ल बाबूजीक हालति एकदम खराप भऽ गेल छलनि। मुदा दाणे पहाड़केँ साफ करएबाक काज हमरा भेटल रहए। जँ ऐकालमे कोनो प्रकारक व्यवधान भेलै तँ हमरा नोकरीसँ निकालि देबाक धमकी कार्यपालक अभियंता पहिनहिं दऽ देने रहए। हम कनिष्ठ अभियंताक व्यवहारसँ नीक जकाँ अवगत रही ऐलेल हम घरक लोक सबहक कथनी नै मानि डिब्बामे दूटा रोटी राखि काजपर चलि देलौं। हमरा दाणे जंक्शन धरि पहुँचतहि आठ बजि गेल छल। सभ मजदूर अपन–अपन दबिया आ डिब्बा लऽ कए हमर बाट देखैत छल। दाणे पहाड़ दिस जाएबला ट्रक सबहक बाट नै देखि हम सभ पएरे चलब आरंभ कऽ देलौं जे जँ बाटमे कतौ ट्रक भेट गेल तँ ओकरा हाथ दऽ देबै। मुदा कुर्डे पहुँचऽ धरि हमरा सभकेँ एक्को टा गाड़ी नै भेटल। ओतएसँ एक पेरिया बाटे अएबाक कारणेँ हमरा सभकेँ बड्ड विलम्ब भऽ गेल।
मरणशय्यापर पड़ल हमर बाबूजीक चिन्ता आर पैदल चलिकए अएबाक थकानक कारणेँ हमर प्राण कंठ धरि आबि गेल छल। आ अखन हमरा बाबूजीक मृत्युक खबरि लऽ कए आबऽबला जीपकेँ देखि कए हमरा आँखिक सोझाँ तारा नाचए लागल। गाड़ी ऊपर आबि रहल छल। केहनो हृदैविदारक समाद हो हम ओकरा सुनबाक लेल अपना मोनकेँ एकाग्रचित्त केलौं आ आँखि मुनि लेलौं। हमरा आँखिक समक्ष चित्र सभ नाचए लागल, ‘आब ओ जीप ठहरत..... कनिष्ठ अभियंता जीपसँ उतरि जेताह..... काज करएबला मजदूर सभसँ “पर्यवेक्षक कतए छथि ?” पुछताह..... ओ लोकनि गाछ दिस आँगुर देखेतनि, अभियंता घुमिकए हमरा दिस उपर अओताह..... हमरा कान्हपर हाथ राखि बजताह..... मिस्टर नायक...... हमसभ अखन सांगे केर कार्यालय जाएब।’ हम चुप रहब।
अहाँक लेल एकटा खबरि अछि.... इट इज नॉट मच सिरियस..... (ओतेक चिंताजनक नै अछि.....) मुदा अहाँकेँ शीघ्रहिं घर बजाओल गेल अछि। हम जीप लऽ कए ओम्हरे जाएबला छी..... ओतहिसँ अहूँकेँ छोड़ि देब। कनिष्ठ अभियंता जानि-बूझिकए हमरासँ बाबूजीक मृत्युक खबरि नुका रहल अछि, ई हमरा पता लागत..... हमर करेज फाटि जाएत, हमरा आँखिमे नोर आबि जाएत।
यू इडियट (बदमाश)....., एमहर आउ! राजा जकाँ बैसल छथि.... नॉनसेन्स (बेकूफ)। अहाँकेँ देल गेल काजक कोनो परवाहि नै अछि? आब अहाँकेँ घरहिं पठा देब.....।
सोचलौं की आ क्षणहिंमे भऽ गेल की, हमरो पता नै चलि सकल। आँखि खोलिकए देखलौं तँ कनिष्ठ अभियंताक जीप लऽ कए आएल कार्यपालक अभियंता हमरापर डाँट–फटकारक बरखा केने जा रहल छल। अपना समक्ष राक्षस सदृश
ठाढ़ कार्यपालक अभियंताकेँ देखि हमर तँ हड्डी काँपि गेल।
हे भगवान, ऐ ब्रह्म बबाक चाँगुरसँ हमरा मुक्ति दिया दिअ।
मोनहि–मोन भगवानसँ प्रार्थना करैत हम कार्यपालक अभियंताक समक्ष ठाढ़ रहलौं।
अहाँक ओकादि एतेक बढ़ि गेल? मजदूर सभपर धियान नै राखि, हमरा अबैत देखियहुकेँ ओतए साहूकार जकाँ बैसल रहलौं? ई सभटा काज चारि दिनक भीतरहि ने संपन्न करएबाक लेल कहने रही, कमीना नहितन? एना तँ अहाँ हमरहु संकटमे दऽ देब.... ठहरू ! एखने हम अहाँकेँ सबक सिखबैत छी.... हम एखने कार्यालय जा कए, अहाँक ‘टर्मिनेशन ऑर्डर’ निकालि दै छी...।
क्षण भरिक लेल हमरा एहेन बुझाएल जेना एकटा अल्सेशियन कुकुर हमरापर भूकैत एम्हरे आबि रहल अछि। हमरा मुँहसँ एक्कहुटा शब्द नै निकलि सकल।
साहेब, हिनक बाबूजी बहुत बेराम छन्हि .... ऐ लेल ओ कनेक कालक लेल बैस गेल छलाह, एकटा मजदूर हमर पक्ष लैत कार्यपालक अभियंताकेँ समझएबाक प्रयास कएलक, मुदा साहेबपर हुनक बातक कोनो असरि नै भेलनि।
बेराम छथि तँ होमए दियौ, जीवैत तँ छथि ने? ऐ तरहक बहन्ना बना कए अहाँ काजपर सँ बेसी नागा नै रहल करू, नै तँ सभदिनक लेल घरहिं बैसा देब। कार्यपालक अभियंता हमरापर आर भड़कि गेलाह। अोइ भरल दुपहरियामे हमरा आँखिक समक्ष तरेगन झिलमिलबए लागल।
यूजलेस सुपरवाइजर.... (बेकाम पर्यवेक्षक....) एतए आउ.....देखू ई सभटा गाछ–बिरीछ कटबा लेब। परसू धरि ई सभटा साफ भऽ जएबाक चाही। मंगल दिन सी.एम. (मुख्यमंत्री) अओताह, आेइसँ पहिने कनिष्ठ अभियंताकेँ चिन्हित करबाक लेल ई जगह साफ–सुथरा भेटबाक चाही। जँ ठीक समैपर ई काज नै भेल तँ हम अहाँकेँ देखि लेब।
अहूँ सभ कियो सुनि लेलौं की नै? सभ मजदूरकेँ सुनएबाक लेल ओ ओकरा दिस देखलक आ जा कए जीपमे बैस गेल।
पल भरिक लेल हमरा एहेन लागल जेना ढलानसँ उतरएबला ओइ जीपक पाछू हमरा डोरिसँ बान्हि घिसियाओल जा रहल अछि। हमरा आँखिमे नोर आबि गेल। नोकरीसँ निकालि देबाक धमकीसँ हमर सौंसे देह सुन्न भेल जा रहल अछि, हमरा एहेन बुझाएल। ऐ नोकरीसँ हाथ धो लेब हमरा बसक गप्प नै छल। बी. कॉम. कएलाक बाद लगभग दू वर्ष धरि हम बेरोजगार रही। पछिले साल बाबूजीकेँ लकवाक प्रकोप भेल छलनि ओ तहिएसँ ओछाओन पकड़ि नेने छथि। बाबूजीक दवाइ, कॉलेजमे पढ़एबला अपन छोट भाय आर मैट्रिकमे पढ़एवाली अपन छोटकी बहिनक सभटा दायित्व हमरहिं कन्हापर छल। कतेकोक पएर पकड़लाक पश्चात् हमरा हिसाब-किताबक काज भेटल छल, मुदा डेढ़ दुइ सय टकासँ बेसी हमरा कहियो नै भेट सकल। कतेको पैरवीक केलाक पश्चात् हमरा बारह टकाक दैनिक मजदूरीपर सुपरवाइजर (पर्यवेक्षक)क ई काज भेटल छल। हमर दुब्बर-पातर कद-काठी देखि कनिष्ठ अभियंता हमरा सुपरवाइजरक नोकरी देबाक लेल किन्नहुँ राजी नै छल, मुदा ओकरा लग लऽ जाएबला हमर शुभचिन्तक हमर विषम परिस्थिति आ लचारीक तेना ने बखान कएलनि जे नहियो चाहैत ओ हमरा ई नोकरी दऽ देलक। हमर छोटो छिन गलतीकेँ लऽ कए ओ हमरा सदिखन उँच-नीच कहैत रहै छल। पछिला तीन माससँ तीन-सवा तीन सय टकाक महिनवारी दरमाहासँ हम साधारण रूपेँ अपन जिनगी चला रहल छलौं। ऐ सप्ताह बाबूजीक तबीयत बिगड़ि जेबाक कारणेँ हमरा लग जतेको पाइ छल, सभटा हुनक दबाइ आ डागदरक पाछू खर्च भऽ गेल। जँ बाबूजीक संग किछु भऽ गेलनि तँ हम केना की करब, से सोचबाक साहस आब हमरामे नै रहि गेल छल।
हम अंतर्द्वन्द्वमे फँसि गेल रही। कार्यपालक अभियंता हमरा नोकरीसँ निकालि देबाक धमकी दऽ कए गेल छल। हमरा बुझाइत छल जेना हमर हड्डीक मज्झा जमल जा रहल अछि। कोनो मजदूर दौग कए हमरा थाम्हि लेलक आ गैलनमे भरल पानिसँ हमरा आँखिपर छिच्चा देलक नै तँ हम ओतहिं अचेत भऽ कए गिर जैतौं।
खएलाक पश्चात् हम भारी मनसँ ओतए आबि ठाढ़ भऽ गेलौं जतए आन मजदूर सभ काज करैत रहथि। हमर नजरि घूमि-फिरि ओइ बाटक दिस जा रहल छल। बाबूजीक मरबाक खबरि लऽ कए जीप आब आएल तब आएल, यएह सोचैत-सोचैत हम आधा दिन बिता देलौं। हमर ऐ स्थितिपर दया करैत मजदूर सभसँ जतेक संभव भऽ सकलै ततेक काज कऽ देलक। जँ मजदूर सभ एहने लगनसँ काज करैत रहल तँ ई काज काल्हि धरि पूरा भऽ जेतै, हमरा बुझाएल। साँझुक पहर हम जल्दीए निकलि कए पहाड़ीक बाटे उतरैत नीचाँ आबि गेलौं। लकड़ी लऽ जाएबला ट्रक भेट गेलाक कारणेँ हम राति हेबासँ पहिनहिं बजार पहुँचि गेलौं। झटकि कए चलि हम घरक बाट पकड़लौं। पिचरोड खतम भेलाक बाद गलीबला माटिक सड़कपर हमर चालि कने मद्धिम भऽ गेल। ऐ गलीक ओइ छज्जाकेँ पार कएलाक बाद हम अपन वार्डमे पहुँचि जैतौं। हम सोचए लागलौं जे हमरा आँगनमे हमर किछु पड़ोसी लोकनि हाथपर हाथ धऽ ठाढ़ छथि। हमरा देखतहिं ओ लोकनि अपनामे गप्प करए लगलाह। हम जेना-जेना घरक दिस बढ़ैत रही तहिना-तहिना कानबाक शोर बढ़ैत जा रहल छल। जहिना हम अँगना पहुँचब, एकटा पड़ोसी आबि हमरा गल-बाँही दऽ घर लऽ जेताह। घरमे बाबूजीक प्राणहीन लहास पड़ल रहतनि। एकटा कोनमे कानि-कानि कए बेदम भेल हमर माए आ बहिनकेँ सम्हारबाक लेल पड़ोसक औरत लोकनि बैसल हेतीह। हुनका सोझाँ सोडाक बोतल आ काटल पेयाजु राखल रहतनि। बाबूजीक लहासक समक्ष एकटा दीप राखल हेतनि। एक दिस तश्तरीमे अगरबत्ती राखल रहत। लगहिमे एकटा पात्रमे चीनी राखल रहत। आेइमे लोक सभ द्वारा चुट्टासँ उठाओल गेल चीनीक चेन्ह हएत। हमहूँ आेइमे सँ एक चुट्टा चीनी उठाएब आ बाबूजीक फुजलका मुँहमे धऽ देबनि आ “बाबा” कहि जोरसँ कानए लागब।
जखन हम आँगन पहुँचलौं तँ हमरा कियो नै देखनामे आएल। घरसँ ककरहुँ बाजबाक आवाज आबि रहल छलै। हम जूता खोललौं आ नहुएँ-नहुएँ पएर राखैत भीतर चलि गेलौं।
आउ बाउ! शायद अहींक खातिर हिनकर प्राण कंठ धरि आबि कए अटकि गेल छन्हिि। आब हिनका ऐ कष्टसँ मुक्तिए भेट जेबाक चाहियनि, हमरा भीतर अबैत देखि हमरा माए लग बैसलि एकटा औरत बाजलि। हम बाबूजीक ओछाओन दिस देखलौं। जइ गतिएँ हुनक छाती उपर-नीचाँ होइत छलनि, हमरासँ देखल नै जा रहल छल। मुँहसँ निकलैबला शब्द सुनएमे नै आबि रहल छल। आँखि खुजले छलनि। बाबूजीक ई स्थिति देखि हमरा बुझा पड़ल जेना ओ सरिपहुँ हमरहिं बाट जोहि रहल छलाह।
हमर छोटकी बहिन हमरा चाह देलनि। चाह पीब हम अँगपोछासँ अपन मुँह झाँपि बाबूजीए लग बैस गेलौं।
देखापर चाही, जँ आजुक राति ई काटि लैत छथि तँ..... नै जँ आइ रातिए किछु भऽ गेलनि तँ एहना स्थितिमे एमहर-ओमहर दौगबु नै, काल्हि भोरहिं उठिकए संबंधी लोकनिकेँ समाद पठा देबनि, की ठीक ने? हमरा भरोस देबाक लेल एकटा पड़ोसिन कहलथि। अंगपोछासँ झाँपल अपन माथ डोला हम हँ कहलियनि। राति बढ़ल जा रहल छलै मुदा हमरा निन्न नै आबि रहल छल। हम ओतहि बैसल रहलौं। रातिक बारह बाजि गेल रहै मुदा बाबूजीक घर्र-घर्र केर आवाज अखनो नै कम भेल रहनि। घरक आन सभ सदस्य एमहर-ओमहर कोनमे सूति रहल छलाह। राति तीन बजे धरि बाबूजीक हालतिमे कोनो सुधार नै भेलनि। मुदा भोर होइतहिं हम द्वन्द्वक स्थितिमे आबि गेलौं। आब की करी? नोकरीपर जाइ, वा नै? काज एकदम अनिवार्य रहै आ जँ हम नै गेलौं तँ कार्यपालक अभियंता हमरा छोड़त नै। जँ कार्यपालक अभियंताक डरे नोकरीपर चलियो गेलौं आ एमहर बाबूजीक संग किछु खराप भऽ गेलनि तखन की हएत?
माए.... हम नोकरीपर चलि जाउ? हम साहस कऽ कए माएसँ पुछलौं। माए तँ किछु नै बाजलीह मुदा एखने हमरा घर आएल हमर किछु पड़ोसी सभ हमरापर अपन गोस्सा निकालए लगलाह।
साँचे अहाँक दिमाग ठौरपर अछि कि नै? एतए अहाँक बाबूजी मरण-शय्यापर पड़ल छथि आ अहाँकेँ नोकरी सूझैत अछि?
नै, नै, हमर कार्यपालक अभियंता बड्ड खरूस छथि।
ओ शैतान छथि की? नीक-बेजाए केर ओकरा ज्ञान नै छन्हिर?
हम चुप भऽ गेलौं। दुपहर होइत-होइत घर्राहटि आर बढ़िते गेलनि।
चलू नीके छै.... आइ बृहस्पति दिन छै, प्राण छोड़बाक लेल आजुक दिन उत्तम अछि। हमर बूढ़ पड़ोसिन बाजलथि। एतबा सुनतहि हमर माए आर जोर-जोरसँ कानए लगलीह।
साँझ होइत-होइत हमरा मोनमे आर डर समा गेल। जँ आइयो बाबूजीक प्राण नै निकललनि आ हुनक मृत्यु नै भेलनि तँ ‘काल्हि काजपर किएक नै आएल छलौं?’ एकर स्पष्टीकरण हम कनिष्ठ अभियंताकेँ केना देबनि? बाबूजी मरि गेलाह तकर पहिलुक दिन अहाँ काजपर किएक नै एलौं? ऐ तरहक प्रश्न सभ पुछि-पुछि ओ हमर पिंड नै छोड़ताह.....जँ हम नोकरीपर नै गेलौं आ मजदूर लोकनि काजकेँ आर बेसी घिच लैक तखन ....? आ ऐ गोस्साक कारणेँ जँ ओ हमर ‘टर्मिनेशन आर्डर’ निकालि देलक तखन ...? कार्यपालक अभियंताक काल्हुक पल-पल केर दृश्य हमरा आँखिक सोझाँ नाचए लागल।
दू बजेक पश्चात् खराप नक्षत्र आरंभ होइ बला रहै, आेइसँ पहिनहि हुनका मुक्ति भेट जएबाक चाहियनि ...! कियो एहेन बाजलथि। मुदा हमरा बुझाएल दू बजे नै बारह बजेसँ पहिनहि हुनक प्राण जएबाक चाहियनि, ताकि बाबूजीक मृत्यु बृहस्पतिए दिन भऽ गेल छलनि, कार्यपालक अभियंताकेँ बतएबामे हमरा सुविधा हएत।
राति आठ बजे हम एक बाटी मरगिल्ला खा बाबूजी लग बैस गेलौं। काल्हि राति भरिक जगरनाक कारणेँ हमरहुँ आँखि निन्नक बाट जोहि रहल छल। अखन हमर आँखि लागलहि छल कि कियो हमरा हाथ लगा उठा देलक। घरमे सात-आठ पड़ोसी लोकनि ठाढ़ छलाह। हुनका सबहक आँखि बाबूजीपर स्थिर भऽ गेल छलनि। बाबूजीक मुँहसँ होमएबला घर्र-घर्र केर आवाज आर बेसी भऽ रहल छलनि। हम जल्दीसँ उठिकए बैस गेलौं। बाबूजीक आवाज आर बढ़ि गेलनि। क्षण भरिक लेल हुनक सौंसे देह हिललनि आ अचानक सभ किछु शांत भऽ गेल। कतेक बाजि रहल छै, कने धियानसँ देखियौक कियो? कियो बजलाह। कियो आगू बढ़ि पलंगसँ लटकल बाबूजीक हाथ सीधा कऽ कए हुनक फुजल आँखि बन्न कऽ देलकनि।
हमर माए आ बहिन एक्कहि सँग जोरसँ चिकरैत बाबूजीक लहासपर हाथ राखि कानब शुरू कऽ देलथि। अखन धरि ठाढ़ भए हमरा बाबूजीकेँ देखएबला हमर भाए झुकिकए गिरहिबला छल कि तखनहि कियो हुनका पकड़ि लेलकनि आर ओकरा मुँहपर पानिक छिट्टा देलकनि। मुदा हमरा तँ नीक लागल।
हम एकटा दीर्घ निसाँस लेलौं आर देखलौं..... हमर बाबूजी..... हमर खून, हमरहि सोझाँ मरल पड़ल छथि..... , हमर साक्षात् बाबूजी हमरा सदाक लेल छोड़ि कए चलि गेल छलाह। हम ई देखतहिं रहि गेलौं।
ने जानि कोन-सन अनुभूति हमरा करेजसँ बाहर आबि गेल, बाबूजीकक लहास पकड़ि हम फूटि-फूटि कए कानब शुरू कऽ देलौं ..... हम्मर बाबूजी.........।
Posted by Gajendra at 12:05 PM
Labels: कोंकणी कथा, वसंत भगवंत सावंत
Subscribe to: Post Comments (Atom)


text:
'Videha Maithili Drama Festival'- the encyclopaedia of Maithili Stage and Drama/ VIDEHA PARALLEL MAITHILI THEATRE
Thursday, September 1, 2011
नवेंदु कुमार झा- भंगिमाक चुनाव सम्पन्न, कुणाल अध्यक्ष्य आ जयदेव सचिव निर्वाचित चुनाव सम्पन्न, कुणाल अध्यक्ष्य आ जयदेव सचिव निर्वाचित
चुनाव सम्पन्न, कुणाल अध्यक्ष्य आ जयदेव सचिव निर्वाचित
मैथिली नाट्य संस्था ‘भंगिमाक‘ आम सभाक बैसार पटनामे वरिष्ठ रंगकर्मी कुणालक अध्यक्षतामे सम्पन्न भेल। एहि बैसारमे संस्थानक नव कार्यकारिणीक चुनाव कराओल गेल। निर्वाची पदाधिकारी वरिष्ठ मैथिल समाजसेवी प्रेमकांत झा सर्वसम्मति सँ वरिष्ठ रंगकर्मी कुणालकेँ अध्यक्ष, मोद नारायण झाकेँ उपाध्यक्ष, जयदेव मिश्रकेँ सचिव, उमाकांत झाकेँ कोषाध्यक्ष, मुकुल कुमारकेँ संयुक्त सचिव आ नवेन्दु कुमार झाकेँ संगठन सह प्रचार सचिव निर्वाचित घोषित कएलनि। एहिसँ पहिने बैसारमे अपन विचार रखैत रंगकर्मी आ सामाजिक कार्यकर्ता सभ प्रदेशमे मैथिली रंगकर्मक गतिविधिमे तेजी आनब आ संस्थाकेँ मजगूत करबापर जोर देलनि। बैसारमे कुमार गगन, ब्रहनानन्द झा, लक्ष्मी रमण मिश्र, कमल मोहन चुन्न, रितू कर्ण, प्रियंका सहित कतेको मैथिली रंगकर्मी उपस्थित छलाह।
(साभार:'विदेह' http://www.videha.co.in/ ८९ म अंक ०१ सितम्बर २०११ (वर्ष ४ मास ४५ अंक ८९))